title: Kommissionens gennemførelsesforordning (EU) nr. 964/2014 af 11. september 2014 om gennemførelsesbestemmelser til Europa-Parlamentets og Rådets forordning (EU) nr. 1303/2013 for så vidt angår standardvilkår og -betingelser for finansielle instrumenter

text:
               12.9.2014

               DA

               Den Europæiske Unions Tidende

               L 271/16

         KOMMISSIONENS GENNEMFØRELSESFORORDNING (EU) Nr. 964/2014
   af 11. september 2014
   om gennemførelsesbestemmelser til Europa-Parlamentets og Rådets forordning (EU) nr. 1303/2013 for så vidt angår standardvilkår og -betingelser for finansielle instrumenter
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond og om ophævelse af Rådets forordning (EF) nr. 1083/2006 (1), særlig artikel 38, stk. 3, andet afsnit, og
   ud fra følgende betragtninger:

               (1)

               For at fremme brugen af finansielle instrumenter, der etableres på nationalt, regionalt, transnationalt og tværnationalt niveau og forvaltes af forvaltningsmyndigheden eller under forvaltningsmyndighedens ansvar i overensstemmelse med artikel 38, stk. 3, litra a), i forordning (EU) nr. 1303/2013, bør der fastlægges bestemmelser om standardvilkår og -betingelser for visse finansielle instrumenter. Disse standardvilkår og -betingelser vil gøre instrumenterne klar til brug — dvs. de såkaldte finansielle »hyldevare«-instrumenter.

               (2)

               For at fremme brugen af finansielle instrumenter skal standardvilkårene og -betingelserne sikre overensstemmelse med statsstøttereglerne og fremme gennemførelsen af EU's finansielle støtte til endelige modtagere via en kombination af finansielle instrumenter og tilskud.

               (3)

               Standardbetingelserne og -vilkårene bør ikke gøre det muligt for en finansiel leverandør såsom en offentlig eller privat investor eller en udlåner, en forvalter af det finansielle instrument eller en slutmodtager at modtage statsstøtte, som er uforenelig med det indre marked. I standardbetingelserne og -vilkårene bør der tages højde for Kommissionens forordning (EU) nr. 1407/2013 (2), Kommissionens forordning (EU) nr. 1408/2013 (3), Kommissionens forordning (EU) nr. 651/2014 (4), Kommissionens forordning (EU) nr. 702/2014 (5), retningslinjerne for statsstøtte til fremme af risikofinansieringsinvesteringer (6) og retningslinjerne for statsstøtte i landbrugs- og skovbrugssektoren og i landdistrikter 2014-2020 (7).

               (4)

               I betragtning af at reglerne om statsstøtte ikke gælder for landbrugsaktiviteter, der støttes via Den Europæiske Landbrugsfond for Udvikling af Landdistrikterne, bør overholdelsen af standardbetingelserne og -vilkårene være frivillig. For andre aktiviteter, der modtager støtte fra Den Europæiske Landbrugsfond for Udvikling af Landdistrikterne, gælder de almindelige regler om statsstøtte, og standardbetingelserne og -vilkårene bør derfor være obligatoriske.

               (5)

               Virksomheder i fiskerisektoren, især små og mellemstore virksomheder (»SMV'er«), kan nyde godt af finansielle instrumenter, der finansieres via en europæisk struktur- og investeringsfond (ESIF). Hvis en sådan ydelse finansieres af en anden europæisk struktur- og investeringsfond end Den Europæiske Hav- og Fiskerifond, bør det samlede støttebeløb, der ydes via de finansielle instrumenter til alle virksomheder i fiskeri- og akvakultursektoren i løbet af tre år, ligge under grænsen for den årlige omsætning inden for fiskeri, akvakultur og forarbejdning pr. medlemsstat som nærmere angivet i Kommissionens forordning (EU) nr. 717/2014 (8). Desuden bør der tages højde for forordning (EU) nr. 702/2014og retningslinjerne for undersøgelse af statsstøtte til fiskeri og akvakultur (9).

               (6)

               Standardbetingelserne og -vilkårene bør ligeledes omfatte et minimumssæt af krav om styring for at sikre korrekt forvaltning af de finansielle instrumenter for at tilvejebringe mere detaljerede regler end de i forordning (EU) nr. 1303/2013 anførte.

               (7)

               For at støtte SMV'ernes vækst i et vanskeligt finansieringsmiljø er en portefølje af risikodelingslån (»RS-lån«) et passende finansielt instrument. Med et RS-lån får SMV'er nemmere adgang til finansiering i form af nye lån, idet de finansielle formidlere forsynes med et finansieringsbidrag og en kreditrisikodeling og dermed kan tilbyde SMV'erne flere midler på gunstige betingelser i form af lavere rente og/eller lavere sikkerhedsstillelse.

               (8)

               Finansiering via RS-lånet kan være en særdeles effektiv måde at støtte SMV'erne på i et miljø, hvor der er begrænsede finansieringsmuligheder eller forholdsvis ringe risikovillighed hos de finansielle formidlere, for så vidt angår visse sektorer eller typer af SMV'er. I den sammenhæng er standardbetingelserne og -vilkårene en effektiv måde at afhjælpe et sådant markedssvigt på.

               (9)

               For at give de finansielle formidlere et incitament til at øge långivningen til SMV'er, der er dækket af EU-finansierede garantier, er porteføljegaranti med loft et passende finansielt instrument.

               (10)

               Porteføljegarantien med loft bør afhjælpe den eksisterende mangelsituation på kreditmarkedet for SMV'er, idet der ydes støtte til nye lån ved at tilvejebringe kreditrisikobeskyttelse (i form af en »first loss«-porteføljegaranti med loft) med det formål at nedbringe de særlige vanskeligheder, som SMV'er står over for vedrørende adgang til finansiering på grund af manglende tilstrækkelig sikkerhedsstillelse sammenholdt med den forholdsvis store kreditrisiko, de udgør. For at opnå den forventede virkning bør EU-bidraget til porteføljegarantien med loft imidlertid ikke erstatte tilsvarende garantier fra de respektive finansielle institutioner til samme formål ifølge de eksisterende finansielle instrumenter på EU-plan samt nationalt og regionalt plan. I den sammenhæng er standardbetingelserne og -vilkårene en effektiv måde at afhjælpe et sådant markedssvigt på.

               (11)

               For at fremme energibesparelsespotentialet som følge af renovering af beboelsesejendomme er et renoveringslån et passende finansielt instrument.

               (12)

               Renoveringslånet bør være rettet mod langfristede subsidierede lånebetingelser og forudgående teknisk støtte samt finansiering til ejerne af lejligheder i beboelsesejendomme til forberedelse og gennemførelse af bygningsrenoveringsprojekter. Der tages også udgangspunkt i et finansieringsmarked, hvor formidlerne i banksektoren i alt væsentligt er den eneste finansieringskilde, men hvor denne finansiering enten er for lille (på grund af formidlerens risikovillighed), for kortfristet, for dyr eller på anden måde uhensigtsmæssig for den langsigtede tilbagebetalingstid, der er for de projekter, som finansieres. Dette udgør sammen med et ineffektivt system til identifikation og indkøb af arbejdsydelserne på vegne af ejere af beboelsesejendomme med flere lejligheder, uden at muligheden for støtte til privatpersoner udelukkes, et markedssvigt. I den sammenhæng er standardbetingelserne og -vilkårene en effektiv måde at afhjælpe et sådant markedssvigt på.

               (13)

               Foranstaltningerne i denne forordning er i overensstemmelse med udtalelsen fra Koordinationsudvalget for de Europæiske Struktur- og Investeringsfonde —

         VEDTAGET DENNE FORORDNING:
   Artikel 1
   Formål
   Ved denne forordning fastsættes der regler vedrørende standardbetingelserne og -vilkårene for følgende finansielle instrumenter:

               a)

               et porteføljerisikodelingslån (»RS-lån«)

               b)

               en porteføljegaranti med loft

               c)

               et renoveringslån.

         Artikel 2
   Yderligere betingelser og vilkår
   Forvaltningsmyndighederne kan medtage andre betingelser og vilkår i forlængelse af dem, der skal være med i finansieringsaftalen i overensstemmelse med betingelserne og vilkårene for de valgte finansielle instrumenter, jf. nærværende forordning.
   Artikel 3
   Overensstemmelse med reglerne om statsstøtte ifølge standardbetingelserne og -vilkårene
   1.   Hvis finansielle instrumenter kombineres med tilskud til teknisk støtte til endelige modtagere, der nyder godt af et af instrumenterne, må et sådant tilskud ikke overstige 5 % af ESI-fondenes bidrag til instrumentet og er med forbehold af konklusionerne i forhåndsvurderingen, som indeholder en begrundelse for sådanne tilskud, jf. artikel 37 i forordning (EU) nr. 1303/2013.
   2.   Det organ, der gennemfører det finansielle instrument (i det følgende benævnt »den finansielle formidler«), forvalter tilskuddet til teknisk støtte. Den tekniske støtte omfatter ikke de aktiviteter, der dækkes af forvaltningsomkostninger og vederlag betalt for at forvalte det finansielle instrument. De udgifter, der omfattes af den tekniske støtte, kan ikke udgøre en del af den investering, der skal finansieres af lånet ifølge det pågældende finansielle instrument.
   Artikel 4
   Styring i henhold til standardbetingelserne og -vilkårene
   1.   Forvaltningsmyndigheden eller i givet fald holdingfondforvalteren er repræsenteret i tilsynsudvalget eller en tilsvarende type styringsstruktur for det finansielle instrument.
   2.   Forvaltningsmyndigheden deltager ikke direkte i de enkelte investeringsafgørelser. Hvis der er tale om en holdingfond, udøver forvaltningsmyndigheden kun sin tilsynsfunktion, for så vidt angår holdingfonden, uden at den involverer sig i de enkelte beslutninger i holdingfonden.
   3.   Det finansielle instrument har en styringsstruktur, der giver mulighed for at foretage gennemsigtige beslutninger vedrørende kredit- og risikospredning i overensstemmelse med relevant praksis på markedet.
   4.   Holdingfondforvalteren og den finansielle formidler har en styringsstruktur, der sikrer upartiskhed og uafhængighed af holdingfondforvalteren eller af den finansielle formidler.
   Artikel 5
   Finansieringsaftale i henhold til standardbetingelserne og -vilkårene
   1.   Forvaltningsmyndigheden indgår skriftligt en finansieringsaftale om bidrag fra programmer til finansielle instrumenter, der indeholder betingelserne og vilkårene i overensstemmelse med bilag I.
   2.   Finansieringsaftalen indeholder som bilag:

               a)

               forhåndsvurderingen, jf. artikel 37 i forordning (EU) nr. 1303/2013, med begrundelse for det finansielle instrument

               b)

               det finansielle instruments forretningsplan, herunder investeringsstrategien og en beskrivelse af investerings-, garanti- eller udlånspolitikken

               c)

               beskrivelsen af det instrument, der skal bringes i overensstemmelse med de detaljerede standardvilkår og -betingelser for instrumentet, og som skal fastlægge de finansielle parametre for de finansielle instrumenter

               d)

               skabeloner til overvågning og indberetning.

         Artikel 6
   RS-lån
   1.   RS-lånet gives i form af en lånefond, der skal etableres af en finansiel formidler med bidrag fra programmet og bidrag på mindst 25 % fra lånefonden fra den finansielle formidler. Lånefonden finansierer en portefølje af nyudstedte lån, og refinansiering af eksisterende lån er udelukket.
   2.   RS-lånet opfylder betingelserne og vilkårene i bilag II.
   Artikel 7
   Porteføljegaranti med loft
   1.   Porteføljegarantien med loft giver kreditrisikodækning for hvert enkelt lån op til en garantisats på højst 80 % til oprettelse af en portefølje af nye lån til små og mellemstore virksomheder op til et maksimalt tabsbeløb, der fastlægges ved garantiloftsatsen, som højst må udgøre 25 % af risikoeksponering på porteføljeniveau.
   2.   Porteføljegarantien med loft opfylder betingelserne og vilkårene i bilag III.
   Artikel 8
   Renoveringslån
   1.   Renoveringslånet gives i form af en lånefond, der skal etableres af en finansiel formidler med bidrag fra programmet og bidrag på mindst 15 % fra lånefonden fra den finansielle formidler. Lånefonden finansierer en portefølje af nyudstedte lån, og refinansiering af eksisterende lån er udelukket.
   2.   De endelige modtagere kan være fysiske eller juridiske personer eller selvstændige erhvervsdrivende, der ejer lokaler, samt administratorer eller andre juridiske enheder, der handler på vegne af og til fordel for ejere, idet disse parter gennemfører foranstaltninger vedrørende energieffektivitet eller vedvarende energi, som er støtteberettigede i henhold til forordning (EU) nr. 1303/2013 og programstøtte.
   3.   Renoveringslånet opfylder betingelserne og vilkårene i bilag IV.
   Artikel 9
   Denne forordning træder i kraft på tyvendedagen efter offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. september 2014.

            På Kommissionens vegne

         José Manuel BARROSO

            Formand

      (1)  EUT L 347 af 20.12.2013, s. 320.

      (2)  Kommissionens forordning (EU) nr. 1407/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte (EUT L 352 af 24.12.2013, s. 1).

      (3)  Kommissionens forordning (EU) nr. 1408/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte i landbrugssektoren (EUT L 352 af 24.12.2013, s. 9).

      (4)  Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (EUT L 187 af 26.6.2014, s. 1).

      (5)  Kommissionens forordning (EU) nr. 702/2014 af 25. juni 2014 om forenelighed med det indre marked efter artikel 107 og 108 i traktaten om Den Europæiske Unions funktionsmåde af visse kategorier af støtte i landbrugs- og skovbrugssektoren og i landdistrikter (EUT L 193 af 1.7.2014, s. 1).

      (6)  Retningslinjer for statsstøtte til fremme af risikofinansieringsinvesteringer (EUT C 19 af 22.1.2014, s. 4).

      (7)  Retningslinjer for statsstøtte i landbrugs- og skovbrugssektoren og i landdistrikter 2014-2020 (EUT C 204 af 1.7.2014, s. 1).

      (8)  Kommissionens forordning (EU) nr. 717/2014 af 27. juni 2014 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte i fiskeri- og akvakultursektoren (EUT L 190 af 28.6.2014, s. 45).

      (9)  Retningslinjer vedrørende undersøgelse af statsstøtte til fiskeri og akvakultur (EUT C 84 af 3.4.2008, s. 10).

      BILAG I
      Kommenteret indholdsfortegnelse vedrørende en finansieringsaftale mellem en forvaltningsmyndighed og en finansiel formidler
      Indholdsfortegnelse:

                  1)

               Præambel

                  2)

               Definitioner

                  3)

               Formål og anvendelsesområde

                  4)

               Politiske mål og forhåndsvurdering

                  5)

               Endelige modtagere

                  6)

               Finansiel fordel og statsstøtte

                  7)

               Investerings-, garanti- eller udlånspolitik

                  8)

               Aktiviteter og operationer

                  9)

               Tilsigtede resultater

                  10)

               Den finansielle formidlers rolle og ansvar: risiko- og indtægtsdeling

                  11)

               Forvaltning og revision af det finansielle instrument

                  12)

               Programbidrag

                  13)

               Udbetalinger

                  14)

               Kontoforvaltning

                  15)

               Administrative omkostninger

                  16)

               Frist og støtteberettigelse vedrørende udgifter ved afslutning

                  17)

               Genanvendelse af midler udbetalt af forvaltningsmyndigheden (herunder renteindtægter)

                  18)

               Kapitalisering af rentegodtgørelser, tilskud til garantigebyrer (hvis relevant)

                  19)

               Styring af det finansielle instrument

                  20)

               Interessekonflikter

                  21)

               Indberetning og overvågning

                  22)

               Evaluering

                  23)

               Synlighed og gennemsigtighed

                  24)

               Eneret

                  25)

               Bilæggelse af tvister

                  26)

               Fortrolighed

                  27)

               Ændring af aftalen og overførsel af rettigheder og forpligtelser

            1.   PRÆAMBEL
      Landets/regionens navn
      Identifikation af forvaltningsmyndigheden
      Programmets identifikationskode (CCI-nr.)
      Det relevante programs titel
      Relevant afsnit af programmet, som omhandler det finansielle instrument
      Navn på den europæiske struktur- og investeringsfond (ESIF)
      Identifikation af prioritetsaksen
      Regioner, hvor det finansielle instrument gennemføres (NUTS-niveau eller andet niveau)
      Beløb afsat til det finansielle instrument via forvaltningsmyndigheden
      Beløb fra ESIF
      Beløb fra nationale offentlige bidrag (offentligt programbidrag)
      Beløb fra nationale private bidrag (privat programbidrag)
      Beløb fra andre nationale offentlige og private bidrag end programbidrag
      Forventet startdato for det finansielle instrument
      Slutdato for det finansielle instrument
      Kontaktoplysninger vedrørende kommunikation mellem parterne

         Aftalens formål

      2.   DEFINITIONER
      3.   FORMÅL OG ANVENDELSESOMRÅDE
      Beskrivelse af det finansielle instrument, herunder investeringsstrategien eller -politikken og typen af støtte, der skal ydes.
      4.   POLITISKE MÅL OG FORHÅNDSVURDERING
      Kriterierne for støtteberettigelse for eventuelle finansielle formidlere samt yderligere operationelle krav til gennemførelse af de politiske mål for instrumentet, finansielle produkter, der skal tilbydes, berørte endelige modtagere og forventet kombination med tilskud.
      5.   ENDELIGE MODTAGERE
      Identifikation og støtteberettigelse, for så vidt angår de endelige modtagere (målgruppen) af det finansielle instrument.
      6.   FINANSIEL FORDEL OG STATSSTØTTE
      Evaluering af den finansielle fordel ved det offentlige programbidrag og tilpasningen til reglerne om statsstøtte.
      7.   INVESTERINGS-, GARANTI- ELLER UDLÅNSPOLITIK
      Bestemmelser vedrørende investerings-, garanti- eller udlånspolitik, især vedrørende porteføljespredning (risiko, sektor, geografiske områder, størrelse) og den finansielle formidlers eksisterende portefølje.
      8.   AKTIVITETER OG OPERATIONER
      Forretningsplan eller tilsvarende dokumenter for det finansielle instrument, der skal gennemføres, herunder den forventede gearingseffekt som omhandlet i artikel 37, stk. 2, litra c), i forordning (EU) nr. 1303/2013.
      Definition af støtteberettigede aktiviteter.
      En klar definition af de formålsbestemte aktiviteter og grænserne derfor, navnlig vedrørende ændringen af aktiviteter og porteføljeforvaltningen (tab og misligholdelse samt inddrivelsesprocedure).
      9.   TILSIGTEDE RESULTATER
      Definition af de aktiviteter, resultater og virkningsindikatorer, der er forbundet med referenceværdimålinger og forventede mål.
      De resultater, det finansielle instrument forventes at nå som bidrag til den relevante prioritets eller foranstaltnings specifikke mål og resultater. Liste over indikatorer i overensstemmelse med det operationelle program og artikel 46 i forordning (EU) nr. 1303/2013.
      10.   DEN FINANSIELLE FORMIDLERS ROLLE OG ANSVAR: RISIKO- OG INDTÆGTSDELING
      Identifikation og bestemmelser vedrørende den finansielle formidlers ansvar og ansvaret hos de andre enheder, der er inddraget i gennemførelsen af det finansielle instrument.
      Forklaring på risikovurdering og risiko- og overskudsdeling mellem de forskellige parter.
      Bestemmelser i overensstemmelse med artikel 6 i Kommissionens delegerede forordning (EU) nr. 480/2014 (1) om funktioner, forpligtelser og ansvarsområder for de organer, som gennemfører de finansielle instrumenter.
      11.   FORVALTNING OG REVISION AF DET FINANSIELLE INSTRUMENT
      Relevante bestemmelser i overensstemmelse med artikel 9 i delegeret forordning (EU) nr. 480/2014 om forvaltning og kontrol af finansielle instrumenter.
      Bestemmelser om revisionskrav såsom minimumskrav til den dokumentation, som skal opbevares, for så vidt angår den finansielle formidler (og holdingfonden), og krav om, at der skal føres særskilte optegnelser for de forskellige støtteformer, jf. artikel 37, stk. 7 og 8, i forordning (EU) nr. 1303/2013 (hvor det er relevant), herunder bestemmelser og krav angående medlemsstatens revisionsmyndigheders, Kommissionens revisorers og Revisionsrettens adgang til dokumenter for at sikre et klart revisionsspor i overensstemmelse med artikel 40 i forordning (EU) nr. 1303/2013.
      Bestemmelser med henblik på, at revisionsmyndigheden kan overholde retningslinjerne vedrørende revisionsmetode, tjekliste og adgang til bilag.
      12.   PROGRAMBIDRAG
      Bestemmelser i overensstemmelse med artikel 38, stk. 10, i forordning (EU) nr. 1303/2013 om fremgangsmåder til overførsel og forvaltning af programbidrag.
      Bestemmelser om rammebetingelser for bidragene fra Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og den kommende Europæiske Hav- og Fiskerifond, hvis dette er relevant.
      13.   UDBETALINGER
      Krav og procedurer for håndtering af udbetalinger i trancher under overholdelse af lofterne i artikel 41 i forordning (EU) nr. 1303/2013 og »deal flow«-prognoserne.
      Betingelser for en eventuel tilbagetrækning af det offentlige programbidrag til det finansielle instrument.
      Regler for, hvilken dokumentation der kræves som begrundelse for udbetalinger fra forvaltningsmyndigheden til den finansielle formidler.
      Betingelser for, hvornår udbetalinger fra forvaltningsmyndigheden til den finansielle formidler skal suspenderes eller afbrydes.
      14.   KONTOFORVALTNING
      Detaljerede oplysninger om kontiene, herunder eventuelle krav til forvaltningskonti/separate konti som omhandlet i artikel 38, stk. 6, i forordning (EU) nr. 1303/2013.
      Bestemmelser om, hvordan kontoen for det finansielle instrument forvaltes, herunder betingelser for anvendelse af bankkonti: modpartsrisici (hvis aktuelt), acceptable likviditetsoperationer, de berørte parters ansvar, korrigerende foranstaltninger i tilfælde af uforholdsmæssigt store saldi på forvaltningskonti, registerføring og indberetning.
      15.   ADMINISTRATIVE OMKOSTNINGER
      Bestemmelser om betaling af vederlag til den finansielle formidler ved beregning og betaling af forvaltningsomkostninger og -gebyrer til den finansielle formidler og i overensstemmelse med artikel 12 og 13 i delegeret forordning (EU) nr. 480/2014.
      Bestemmelsen skal omfatte den gældende maksimumssats og referencebeløbene til beregningen.
      16.   FRIST OG STØTTEBERETTIGELSE VEDRØRENDE UDGIFTER VED AFSLUTNING
      Dato for aftalens ikrafttræden.
      Datoer for gennemførelsesperioden for det finansielle instrument og støtteberettigelsesperioden.
      Bestemmelser om muligheden for forlængelse og ophør af det offentlige programbidrag til den finansielle formidler for det finansielle instrument, herunder betingelserne for tidligt ophør eller tilbagetrækning af programbidrag, exitstrategier og afviklingen af finansielle instrumenter (herunder i givet fald holdingfonden).
      Bestemmelser vedrørende de støtteberettigede udgifter ved programmets afslutning i overensstemmelse med artikel 42 i forordning (EU) nr. 1303/2013.
      17.   GENANVENDELSE AF MIDLER UDBETALT AF FORVALTNINGSMYNDIGHEDEN (HERUNDER RENTEINDTÆGTER)
      Bestemmelser om genanvendelse af midler udbetalt via forvaltningsmyndigheden.
      Krav og procedurer til håndtering af renter og anden indtjening, der kan henføres til støtte fra ESIF i overensstemmelse med artikel 43 i forordning (EU) nr. 1303/2013.
      Bestemmelser vedrørende genanvendelse af midler, der kan henføres til støtte fra ESI-fondene, indtil støtteberettigelsesperiodens ophør, jf. artikel 44 i forordning (EU) nr. 1303/2013.
      Bestemmelser vedrørende anvendelse af midler, der kan henføres til støtte fra ESI-fondene, efter støtteberettigelsesperiodens ophør, jf. artikel 45 i forordning (EU) nr. 1303/2013.
      18.   KAPITALISERING AF RENTEGODTGØRELSER, TILSKUD TIL GARANTIGEBYRER (HVIS RELEVANT)
      Bestemmelser i overensstemmelse med artikel 11 i delegeret forordning (EU) nr. 480/2014 som omhandlet i artikel 42, stk. 1, i forordning (EU) nr. 1303/2013 om kapitalisering af årlige rater vedrørende rentegodtgørelser og tilskud til garantigebyrer.
      19.   STYRING AF DET FINANSIELLE INSTRUMENT
      Bestemmelser om en passende styringsstruktur for det finansielle instrument for at sikre, at beslutninger vedrørende lån/garantier/investeringer, afhændelser og risikospredning gennemføres i overensstemmelse med de gældende retlige krav og markedsstandarder.
      Bestemmelser om investeringsbestyrelsen for det finansielle instrument (funktioner, uafhængighed, kriterier).
      20.   INTERESSEKONFLIKTER
      Der skal fastlægges klare procedurer til håndtering af interessekonflikter.
      21.   INDBERETNING OG OVERVÅGNING
      Bestemmelser vedrørende overvågning af gennemførelsen af investeringer og af »deal flows«, herunder den finansielle formidlers indberetning til holdingfonden og/eller forvaltningsmyndigheden for at sikre overholdelse af artikel 46 i forordning (EU) nr. 1303/2013 og reglerne om statsstøtte.
      Regler om indberetning til forvaltningsmyndigheden om, hvordan opgaverne bliver løst, indberetning vedrørende resultater og uregelmæssigheder og iværksatte korrigerende foranstaltninger.
      22.   EVALUERING
      Betingelser og ordninger for evaluering af det finansielle instrument.
      23.   SYNLIGHED OG GENNEMSIGTIGHED
      Bestemmelser om synlighed vedrørende EU-finansiering i overensstemmelse med bilag XII til forordning (EU) nr. 1303/2013.
      Bestemmelser til sikring af, at de endelige modtagere har adgang til informationer.
      24.   ENERET
      Bestemmelser vedrørende, hvilke betingelser der skal være opfyldt, for at holdingfondforvalteren eller den finansielle formidler har lov til at lancere et nyt investeringsinstrument.
      25.   BILÆGGELSE AF TVISTER
      Bestemmelser om bilæggelse af tvister.
      26.   FORTROLIGHED
      Bestemmelser om, hvilke elementer af det finansielle instrument der er omfattet af fortrolighedsklausuler. Ellers betragtes al anden information som offentlig.
      Fortrolighedsforpligtelser, der indgås som led i denne aftale, er ingen hindring for korrekt indberetning til investorerne, herunder dem, der tilvejebringer offentlige midler.
      27.   ÆNDRING AF AFTALEN OG OVERFØRSEL AF RETTIGHEDER OG FORPLIGTELSER
      Bestemmelser om omfanget af og betingelserne for eventuelle ændringer af aftalen.
      Bestemmelser, der forbyder den finansielle formidler at overføre rettigheder eller forpligtelser uden forvaltningsmyndighedens forudgående godkendelse.

                     BILAG A

                  :

                  forhåndsvurderingen, jf. artikel 37 i forordning (EU) nr. 1303/2013, med begrundelse for det finansielle instrument

                     BILAG B

                  :

                  det finansielle instruments forretningsplan, herunder investeringsstrategien og en beskrivelse af investerings-, garanti- og udlånspolitikken

                     BILAG C

                  :

                  beskrivelsen af det instrument, der skal bringes i overensstemmelse med de detaljerede standardvilkår og –betingelser for instrumentet, og som skal fastsætte de finansielle parametre for de finansielle instrumenter

                     BILAG D

                  :

                  skabeloner til overvågning og indberetning.

         (1)  Kommissionens delegerede forordning (EU) nr. 480/2014 af 3. marts 2014 om supplerende regler til Europa-Parlamentets og Rådets forordning (EU) nr. 1303/2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond (EUT L 138 af 13.5.2014, s. 5).

      BILAG II
      Lån til SMV'er på baggrund af en model for en portefølje af risikodelingslån (RS-lån)

         Skematisk fremstilling af princippet bag RS-lån

                     Opbygningen af det finansielle instrument

                  Risikodelingslånet (RS-lånet eller det finansielle instrument) tager form af en lånefond, der skal oprettes af en finansiel formidler med bidrag fra programmet og den finansielle formidler, til finansiering af en portefølje af nyudstedte lån; refinansiering af eksisterende lån er udelukket.
                  Risikodelingslånet stilles til rådighed inden for rammerne af en operation, der er led i prioritetsaksen som defineret i programmet, der samfinansieres via den relevante ESIF, og defineret i forbindelse med forhåndsvurderingen, jf. artikel 37 i forordning (EU) nr. 1303/2013.

                     Formålet med instrumentet

                  Formålet med instrumentet er at:

                              1.

                              kombinere midler fra ESIF-programmet og den finansielle formidler til finansiel støtte til SMV'er som omhandlet i artikel 37, stk. 4, i forordning (EU) nr. 1303/2013

                              2.

                              give SMV'er nemmere adgang til finansiering, idet den finansielle formidler forsynes med et finansieringsbidrag og en kreditrisikodeling og dermed kan tilbyde SMV'erne flere midler på gunstige betingelser i form af lavere rente og evt. lavere sikkerhedsstillelse.

                        Bidraget fra ESIF-programmet til den finansielle formidler må ikke fortrænge tilgængelig finansiering fra andre private investorer eller offentlige investorer.
                  Via ESIF-programmet ydes der finansiering til den finansielle formidler med henblik på at opbygge en portefølje af nyudstedte lån til SMV'er, og sideløbende hermed indgår tabene/misligholdelserne og inddrivelserne på SMV-lånene i denne portefølje for hvert enkelt lån og i samme forhold som programbidraget i instrumentet.
                  For holdingfondstrukturens vedkommende overfører holdingfonden bidraget fra ESIF-programmet til den finansielle formidler.
                  Ud over ESIF-programbidraget kan holdingfonden bidrage med sine egne midler, der kombineres med den finansielle formidlers midler. Holdingfonden påtager sig i så fald en forholdsmæssig andel af risikodelingen mellem de forskellige bidrag i porteføljen af lån. Reglerne om statsstøtte skal overholdes, hvis de af holdingfonden tilvejebragte midler er statsmidler.

                     Statsstøtte

                  RS-lånet udformes som et statsstøttefrit instrument, dvs. markedskonform betaling af vederlag til den finansielle formidler og fuld overvæltning af den finansielle formidlers finansielle fordel på de endelige modtagere, og den finansiering, der ydes til de endelige modtagere, er omfattet af den gældende de minimis-forordning.
                  a)   Støtte, for så vidt angår den finansielle formidler og holdingfonden, er udelukket, hvis følgende betingelser alle er opfyldt:

                              1)

                              Den finansielle formidler og forvaltningsmyndigheden eller holdingfonden bærer til enhver tid tabene og nyder godt af fordelene i forhold til deres bidrag (pro rata), og den finansielle formidler deltager i en økonomisk set betydelig grad i risikodelingslånet.

                              2)

                              Betalingen (dvs. forvaltningsomkostninger og/eller -vederlag) til den finansielle formidler og holdingfonden svarer til den gældende betaling på markedet i sammenlignelige situationer, hvilket er tilfældet, når sidstnævnte er blevet valgt via en åben, gennemsigtig, ikke-diskriminerende og objektiv udvælgelsesprocedure, eller hvis betalingen er afstemt med artikel 12 og 13 i delegeret forordning (EU) nr. 480/2014, og staten ikke indrømmer andre fordele. Hvis holdingfonden kun overfører ESIF-bidraget til den finansielle formidler og skal varetage offentlige interesser samt ikke har nogen kommerciel aktivitet, når vedkommende gennemfører foranstaltningen, og ikke er medinvestor med egne midler — og således ikke betragtes som støttemodtager — er det nok, at holdingfonden ikke overkompenseres.

                              3)

                              Den finansielle fordel ved det offentlige programbidrag til instrumentet overvæltes fuldt ud på de endelige modtagere i form af en rentenedsættelse. Ved valg af den finansielle formidler vurderer forvaltningsmyndigheden i overensstemmelse med artikel 7, stk. 2, i delegeret forordning (EU) nr. 480/2014 prisfastsættelsespolitikken og metoden til overvæltning af den finansielle fordel på de endelige modtagere.
                              Hvis den finansielle formidler ikke overvælter hele den finansielle fordel på de endelige modtagere, tilbageføres det ikke-udbetalte offentlige bidrag til forvaltningsmyndigheden.

                        b)   For så vidt angår SMV'er

                  For så vidt angår SMV'er, overholder lånet de minimis-reglerne.
                  For hvert lån, der tages med i porteføljen, beregner den finansielle formidler bruttosubventionsækvivalenten (GGE) ved hjælp af følgende beregningsmetode:

                     Beregning af GGE = Nominelt lånebeløb (EUR) × (finansieringsomkostninger (standardpraksis) + risikoomkostning (standardpraksis) — evt. gebyrer opkrævet af forvaltningsmyndigheden på programbidraget hos den finansielle formidler) × lånets vægtede gennemsnitlige løbetid (år) × risikodelingsprocenten.

                  Når GGE beregnes med ovennævnte formel, anses kravet i artikel 4 i de minimis-forordningen (1), for så vidt angår risikodelingslånet, for at være opfyldt. Der er ikke noget minimumskrav vedrørende sikkerhedsstillelse.
                  En kontrolmekanisme sikrer, at GGE, der beregnes med ovennævnte formel, ikke ligger lavere end GGE, der beregnes ifølge artikel 4, stk. 3, litra c), i de minimis-forordningen.
                  Det samlede støttebeløb, der beregnes med GGE, kan ikke være over 200 000 EUR inden for en treårig budgetperiode under hensyntagen til kumuleringsreglen for de endelige modtagere i de minimis-forordningen.
                  Tilskud til teknisk støtte eller et andet tilskud, der ydes til den endelige modtager, kumuleres med den beregnede GGE.
                  For så vidt angår SMV'er i fiskeri- og akvakultursektoren, overholder støtten de relevante regler i de minimis-forordningen inden for fiskeri.
                  For ELFUL-støttede aktiviteter gælder de generelle regler.

                     Udlånspolitik

                  a)   Udbetaling fra forvaltningsmyndigheden eller holdingfonden til den finansielle formidler

                  Efter undertegnelsen af en finansieringsaftale mellem forvaltningsmyndigheden og holdingfonden eller den finansielle formidler overfører den relevante forvaltningsmyndighed offentlige bidrag fra programmet til holdingfonden eller den finansielle formidler, der indskyder sådanne bidrag i en dedikeret risikodelingslånefond. Overførslen sker i trancher og overholder de i artikel 41 i forordning (EU) nr. 1303/2013 nævnte lofter.
                  Forventet udlånsvolumen og renteinterval bekræftes i forhåndsvurderingen i overensstemmelse med artikel 37 i forordning (EU) nr. 1303/2013 og tages i betragtning ved bestemmelse af instrumentets beskaffenhed (revolverende eller ikke-revolverende instrument).
                  b)   Udstedelse af en portefølje af nye lån

                  Den finansielle formidler skal inden for en på forhånd fastsat tidsfrist udstede en portefølje af nye støtteberettigede lån i tillæg til sine aktuelle låneaktiviteter, delvist finansieret via de udbetalte midler ifølge programmet med den risikodelingsprocent, der er aftalt i finansieringsaftalen.
                  Støtteberettigede lån for SMV'er (ifølge på forhånd fastlagte kriterier for støtteberettigelse for hvert enkelt lån og på porteføljeniveau) kommer automatisk med i porteføljen, når der mindst hvert kvartal fremsendes meddelelser om medtagelse af lån.
                  Den finansielle formidler gennemfører en ensartet udlånspolitik, især vedrørende porteføljespredning, hvilket muliggør en sund kreditporteføljeforvaltning og risikospredning, samtidig med at den overholder gældende branchestandarder, og samtidig med at den er i overensstemmelse med forvaltningsmyndighedens finansielle interesser og politiske mål.
                  Identifikation, udvælgelse, due diligence, dokumentation og gennemførelse af lånene til de endelige modtagere foretages af den finansielle formidler i overensstemmelse med vedkommendes standardprocedurer og i overensstemmelse med principperne i den relevante finansieringsaftale.
                  c)   Genanvendelse af midler, der tilbagebetales til et finansielt instrument

                  Midler, der tilbagebetales til det finansielle instrument, genanvendes enten i det samme finansielle instrument (revolverende i det samme finansielle instrument), eller også anvendes de efter tilbagebetaling til forvaltningsmyndigheden eller holdingfonden i overensstemmelse med artikel 44 i forordning (EU) nr. 1303/2013.
                  Når de er revolverende i det samme finansielle instrument, gøres de beløb, der kan henføres til støtten via ESIF, og som tilbagebetales og/eller inddrives af den finansielle formidler fra lån til de endelige modtagere inden for tidsrammen for investeringer, principielt tilgængelige med henblik på ny anvendelse i det samme finansielle instrument. Denne revolverende fremgangsmåde, jf. artikel 44 og 45 i forordning (EU) nr. 1303/2013, indgår i finansieringsaftalen.
                  Hvis forvaltningsmyndigheden eller holdingfonden i stedet for får direkte tilbagebetalinger, skal tilbagebetalingerne ske regelmæssigt og svare til i) tilbagebetalinger på hovedstolen (på pro rata-basis på grundlag af risikodelingsprocenten), ii) alle inddrevne beløb og fradrag af tab (ifølge risikodelingsprocenten) for SMV-lånene og iii) alle renteindbetalinger. Disse midler anvendes i overensstemmelse med artikel 44 og 45 i forordning (EU) nr. 1303/2013.
                  d)   Inddrivelse af tab

                  Den finansielle formidler iværksætter inddrivelsesforanstaltninger i forbindelse med hvert misligholdt SMV-lån, der finansieres af det finansielle instrument i overensstemmelse med vedkommendes interne retningslinjer og procedurer.
                  Beløb (netto efter fradrag af eventuelle inddrivelses- og pantovertagelsesomkostninger), der inddrives af den finansielle formidler, tildeles pro rata i forhold til risikodelingen mellem den finansielle formidler og forvaltningsmyndigheden eller holdingfonden.
                  e)   Øvrigt

                  Rentegevinster og anden indtjening som følge af støtte fra ESI-fondene til det finansielle instrument anvendes som omhandlet i artikel 43 i forordning (EU) nr. 1303/2013.

                     Prisfastsættelsespolitik

                  Den finansielle formidler fremlægger i sit prisoplæg en prisfastsættelsespolitik og en metode, som sikrer fuld overvæltning af den finansielle fordel ved det offentlige programbidrag på de støtteberettigede SMV'er. Prisfastsættelsespolitikken og metoden indeholder følgende elementer:

                              1)

                              Renten ved den finansielle formidlers medvirken fastsættes på markedsvilkår (dvs. ifølge den finansielle formidlers egen politik).

                              2)

                              Den samlede rente, der skal opkræves på lån til de støtteberettigede SMV'er, som er med i porteføljen, nedsættes forholdsmæssigt alt efter tildelingen via det offentlige programbidrag. Ved nedsættelsen tages der hensyn til de gebyrer, som forvaltningsmyndigheden måtte opkræve på programbidraget.

                              3)

                              GGE-beregningen, jf. afsnittet om statsstøtte, gælder for hvert lån i porteføljen.

                              4)

                              Prisfastsættelsespolitikken og metoden er uændret i hele støtteberettigelsesperioden.

                     Programbidrag til det finansielle instrument: beløb og sats (produktdetaljer)

                  Den faktiske risikodelingsprocent, det offentlige programbidrag og udlånsrenten beror på konklusionerne i forhåndsvurderingen med henblik på at sikre, at ydelsen til de endelige modtagere overholder de minimis-reglen.
                  Hvor stort det forventede porteføljerisikodelingslån skal være, bekræftes i forhåndsvurderingen, som indeholder en begrundelse for støtten til det finansielle instrument (artikel 37 i forordning (EU) nr. 1303/2013), og der tages hensyn til instrumentets revolverende karakter (hvis aktuelt). Sammensætningen af den tilsigtede portefølje af lån defineres således, at det sikres, at der er risikospredning.
                  RS-lånetildelingen og risikodelingsprocenten fastsættes med henblik på at afhjælpe mangelsituationen ifølge forhåndsvurderingen, men skal under alle omstændigheder opfylde betingelserne i disse lånevilkår.
                  Via den risikodelingsprocent, der aftales med den finansielle formidler, fastlægges for hvert støtteberettiget lån i porteføljen den andel af det støtteberettigede hovedstolslånebeløb, der finansieres via programmet.
                  Ved den risikodelingsprocent, der aftales med den finansielle formidler, bestemmes eksponeringen ved de tab, som i henhold hertil skal inddrives af den finansielle formidler og via programbidraget.

                     Programbidrag til det finansielle instrument (aktiviteter)

                  Den portefølje, der finansieres af RS-låneinstrumentet omfatter kun nyudstedte lån til SMV'er; refinansiering af eksisterende lån er udelukket. Kriterierne for støtteberettigelse ved medtagelse i porteføljen fastlægges ifølge EU-lovgivningen (f.eks. forordning (EU) nr. 1303/2013 og fondsspecifikke regler), programmet, de nationale regler for støtteberettigelse og sammen med den finansielle formidler med det formål at nå ud til en lang række endelige modtagere og opnå tilstrækkelig porteføljespredning. Den finansielle formidler skal have et rimeligt overblik over porteføljerisikoprofilen. Kriterierne svarer til markedsvilkårene og markedspraksis i den pågældende medlemsstat eller region.

                     Forvaltningsmyndighedens ansvar

                  Forvaltningsmyndighedens ansvar i forhold til det finansielle instrument er som omhandlet i artikel 6 i delegeret forordning (EU) nr. 480/2014.
                  De dækkede tab er hovedstolsbeløb, som er forfaldne, skyldige og udestående, samt standardrenter (men eksklusive gebyrer ved forsinket betaling og eventuelle andre omkostninger og udgifter).

                     Frist

                  Udlånsperioden for det finansielle instrument fastsættes med henblik på at sikre, at programbidraget som omhandlet i artikel 42 i forordning (EU) nr. 1303/2013 anvendes til lån udbetalt til de endelige modtagere senest den 31. december 2023.
                  Den typiske frist for oprettelse af porteføljen af lån anbefales at være op til fire år fra datoen for undertegnelse af finansieringsaftalen (mellem forvaltningsmyndigheden eller holdingfonden og den finansielle formidler).

                     Udlån og risikodeling for den finansielle formidler (interessesammenfald)

                  Interessesammenfald mellem forvaltningsmyndigheden og den finansielle formidler opnås via:

                              —

                              Resultatbetingede vederlag, jf. artikel 12 og 13 i delegeret forordning (EU) nr. 480/2014.

                              —

                              Ud over programbidraget bidrager den finansielle formidler på lokale markedsvilkår til finansieringen af mindst 25 % af de samlede finansieringsforpligtelser for udlån til SMV'er i forbindelse med RS-låneinstrumentet.

                              —

                              Tabene og inddrivelserne påvirker den finansielle formidler og forvaltningsmyndigheden forholdsmæssigt alt efter deres respektive ansvar ifølge risikodelingsprocenten.

                        Den forventede risikodelingsprocent fastlægges på baggrund af konklusionerne i forhåndsvurderingen med begrundelse for støtten til det finansielle instrument.

                     Støtteberettigede finansielle formidlere

                  Offentlige og private organer, der er etableret i en medlemsstat, og som er retmæssigt bemyndiget til at yde lån til virksomheder, der er aktive i jurisdiktionen for det program, som bidrager til det finansielle instrument. Sådanne organer er finansielle institutioner og eventuelt mikrofinansieringsinstitutioner eller andre institutioner, der er bemyndiget til at yde lån.

                     De endelige modtageres støtteberettigelse

                  De endelige modtagere skal være støtteberettiget ifølge EU-lovgivningen og den nationale lovgivnings bestemmelser, det relevante program og finansieringsaftalen. Følgende kriterier for støtteberettigelse skal være opfyldt på datoen for undertegnelse af lånet:

                              a)

                              skal være en mikrovirksomhed eller tilhøre gruppen små og mellemstore virksomheder (»SMV'er« (herunder selvstændige erhvervsdrivende)), jf. definitionen i Kommissionens henstilling 2003/361/EF (2)
                                  (3)

                              b)

                              må ikke være en SMV, der er aktiv i de sektorer, som er defineret i artikel 1, litra d)-f), i de minimis-forordningen

                              c)

                              må ikke være en del af en eller flere sektorer med begrænsninger (4)

                              d)

                              må ikke være en kriseramt virksomhed, jf. reglerne om statsstøtte

                              e)

                              må ikke være forsømmelig eller misligholde andre lån eller leasingarrangementer, der enten er ydet af den finansielle formidler eller af en anden finansiel institution, i henhold til kontroller i overensstemmelse med den finansielle formidlers interne retningslinjer og standardkreditpolitik.

                        På investeringstidspunktet og under tilbagebetaling af lånet skal de endelige modtagere endvidere have et registreret forretningssted i en medlemsstat, og den økonomiske aktivitet, til hvilken lånet blev udbetalt, finder sted i den pågældende medlemsstat og region/jurisdiktion for ESIF-programmet.

                     Produktets karakteristika for de endelige modtagere

                  Den finansielle formidler yder de endelige modtagere de lån, der bidrager til programmets formål, og som samfinansieres via programmet ifølge RS-låneinstrumentet. Vilkårene tager udgangspunkt i den i artikel 37 i forordning (EU) nr. 1303/2013 omtalte forhåndsvurdering.
                  Lånene må udelukkende anvendes til følgende tilladte formål:

                              a)

                              Investeringer i materielle og immaterielle aktiver, herunder overdragelse af ejendomsrettigheder i virksomheder, forudsat at en sådan overdragelse finder sted mellem uafhængige investorer.

                              b)

                              Omsætningsaktiver i forbindelse med udviklings- eller udvidelsesaktiviteter, der er et supplement i forhold til (og er forbundet med) aktiviteter som omhandlet i litra a) ovenfor (og denne supplerende beskaffenhed dokumenteres, bl.a. ved hjælp af SMV'ens forretningsplan og finansieringsbeløbet).

                        Følgende kriterier for støtteberettigelse skal til enhver tid opfyldes af lånene i porteføljen:

                              c)

                              Lånene er nyudstedte; refinansiering af eksisterende lån er udelukket.

                              d)

                              Hovedstolen af et lån i RS-låneporteføljen i) er på baggrund af forhåndsvurderingen på op til 1 000 000 EUR og ii) ydes under betingelser, som ikke ville få GGE vedrørende hver endelig modtager til at være på over 200 000 EUR (eller 100 000 EUR inden for vejtransportsektoren og 30 000 EUR inden for fiskeri- og akvakultursektoren) i løbet af en treårig budgetperiode; støtteberettigede SMV'er kan potentielt ansøge mere end én gang for lån, der er afsat i forbindelse med dette finansielle instrument, forudsat at ovennævnte GGE-grænse overholdes fuldt ud.

                              e)

                              Lånene finansierer et eller flere af de tilladte formål i euro og/eller den nationale valuta i den pågældende jurisdiktion og eventuelt i en anden valuta.

                              f)

                              Lånene må ikke være i form af mezzaninlån, efterstillet gæld eller kvasiegenkapital.

                              g)

                              Lånene må ikke være i form af revolverende kreditrammer.

                              h)

                              Der er en tilbagebetalingsplan, inklusive almindelig afskrivning og/eller »bullet«-betalinger.

                              i)

                              Lånene må ikke finansiere rent finansielle aktiviteter eller ombygningsarbejder, når de gennemføres som en finansiel investeringsaktivitet, og må ikke finansiere forbrugslån.

                              j)

                              Lånene har en minimumsløbetid på 12 måneder, inklusive den relevante henstandsperiode (hvis aktuelt) og en maksimumsløbetid på op til 120 måneder.

                     Indberetning og tilsigtede resultater

                  Finansielle formidlere forsyner mindst hvert kvartal forvaltningsmyndigheden eller holdingfonden med informationer i standardiseret form og omfang.
                  Rapporten indeholder alle de relevante elementer for forvaltningsmyndigheden til opfyldelse af betingelserne i artikel 46 i forordning (EU) nr. 1303/2013.
                  Medlemsstaterne opfylder også deres indberetningsforpligtelser i henhold til de minimis-forordningen.
                  Indikatorer skal bringes i overensstemmelse med de specifikke målsætninger for den relevante prioritet i det ESIF-program, der finansierer det finansielle instrument, og de forventede resultater af forhåndsvurderingen. De måles og indberettes mindst hvert kvartal for RS-låneinstrumentet og bringes som minimum i overensstemmelse med kravene i forordningen. Ud over de fælles indikatorer for prioritetsaksen i ESIF-programmet (øget beskæftigelse, antallet af SMV'er,…) kan der også nævnes andre indikatorer:

                              antal lån/finansierede projekter

                              finansierede lånebeløb

                              misligholdelser (antal og beløb)

                              tilbagebetalte midler og indtjening.

                     Evaluering af den økonomiske fordel ved programbidraget

                  Den finansielle formidler nedsætter den samlede effektive rente (og lemper efter behov politikken vedrørende sikkerhedsstillelse), der pålægges de endelige modtagere i forbindelse med hvert støtteberettiget lån, der er med i porteføljen, hvilket afspejler de gunstige finansierings- og risikodelingsbetingelser for RS-lånet.
                  Hele den finansielle fordel ved det offentlige programbidrag til instrumentet overvæltes fuldt ud på de endelige modtagere i form af en rentenedsættelse. Den finansielle formidler overvåger og aflægger beretning vedrørende GGE for endelige modtagere som omhandlet i afsnittet om statsstøtte. Dette princip kommer til udtryk i finansieringsaftalen mellem forvaltningsmyndigheden eller holdingfonden og den finansielle formidler.

         (1)  Kommissionens forordning (EU) nr. 1407/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte (EUT L 352 af 24.12.2013, s. 1).

         (2)  Kommissionens henstilling 2003/361/EF af 6. maj 2003 om definitionen af mikrovirksomheder, små og mellemstore virksomheder (EUT L 124 af 20.5.2003, s. 36).

         (3)  Virksomhed med færre end 250 ansatte og en omsætning på mindre end 50 mio. EUR eller samlede aktiver på mindre end 43 mio. EUR; dvs. som ikke tilhører en gruppe, hvor disse grænser overskrides. »Som virksomhed betragtes enhver enhed, uanset dens retlige form, der udøver en økonomisk aktivitet«, jf. Kommissionens henstilling.

         (4)  Følgende økonomiske sektorer betegnes samlet set som »sektorer med begrænsninger«:

                  a)

                  Ulovlige økonomiske aktiviteter: Enhver produktion, handel eller anden aktivitet, der er ulovlig ifølge lovgivningen eller forordninger i hjemlandet for den jurisdiktion, hvor produktionen, handelen eller aktiviteten finder sted.

                  b)

                  Tobak og destillerede alkoholholdige drikkevarer: Produktion af og handel med tobak og destillerede alkoholholdige drikkevarer og dermed beslægtede produkter.

                  c)

                  Produktion af og handel med våben og ammunition: Finansiering af produktion af og handel med våben og ammunition af enhver type. Denne begrænsning gælder ikke i det omfang, at disse aktiviteter er en del af eller et supplement til udtrykkelige EU-politikker.

                  d)

                  Kasinoer: Kasinoer og tilsvarende virksomheder.

                  e)

                  Begrænsninger vedrørende IT-sektoren: Forskning, udvikling eller tekniske applikationer vedrørende elektroniske dataprogrammer eller -løsninger, der i) specifikt er målrettet mod: a) at støtte enhver aktivitet, der indgår i sektorerne med begrænsninger, jf. litra d) ovenfor, b) hasardspil på internettet og onlinekasinoer eller c) pornografi, eller som ii) har til formål at muliggøre ulovligt at a) trænge ind i elektroniske datanetværk eller b) downloade elektroniske data.

                  f)

                  Begrænsninger vedrørende den biovidenskabelige sektor: Ved støtte til finansiering af forskning, udvikling eller tekniske applikationer angående: i) kloning af mennesker til forskning eller i terapeutisk øjemed eller ii) genetisk modificerede organismer (»GMO'er«).

      BILAG III
      Porteføljegaranti med loft til SMV'er (garanti med loft)

         Skematisk fremstilling af garantien med loft

      Relation mellem interessenter og porteføljedækning for garanti med loft

                     Opbygningen af det finansielle instrument

                  Porteføljegarantien med loft giver kreditrisikodækning for hvert enkelt lån, for så vidt angår oprettelse af en portefølje af nye lån til SMV'er op til et maksimalt tabsbeløb (loft).
                  Porteføljegarantien med loft stilles til rådighed via forvaltningsmyndigheden inden for rammerne af en operation, der er led i prioritetsaksen som defineret i programmet, der samfinansieres via de europæiske struktur- og investeringsfonde (ESIF), og defineret i forbindelse med forhåndsvurderingen, jf. artikel 37 i forordning (EU) nr. 1303/2013.

                     Formålet med instrumentet

                  Formålet med instrumentet er at

                              1)

                              give bestemte SMV'er bedre adgang til finansiering ved at afhjælpe de konkrete og klarlagte mangelsituationer på markedet

                              2)

                              sikre optimal udnyttelse af ESI-fondene med henblik på at støtte långivningen til SMV'er som omhandlet i artikel 37, stk. 4, i forordning (EU) nr. 1303/2013.

                        ESIF-programbidraget fra forvaltningsmyndigheden tager form af en garantifond, der forvaltes af en finansiel formidler. Dette bidrag må ikke fortrænge garantier fra andre offentlige eller private investorer.
                  Garantifonden, der forvaltes af den finansielle formidler, forpligter sig til at yde midler fra ESIF-programmet til de finansielle institutioner, der opbygger porteføljer af nye lån, i tilfælde af de endelige modtageres misligholdelse.
                  For holdingfondstrukturens vedkommende overfører holdingfonden bidraget fra ESIF-programmet til den finansielle formidler.
                  Instrumentet til garanti med loft skal gennemføres med henblik på at dække en portefølje af nye lån, der opbygges af en eller flere finansielle institutioner.
                  De finansielle institutioner, der opbygger porteføljer af nye lån, kan regne med en delvis garanti til dækning af tabene op til et givet loft, når de yder lån til støtteberettigede SMV'er.
                  Den finansielle fordel ved garantien skal overvæltes på de endelige modtagere (f.eks. som en nedsættelse af renten på lånet eller/og en lavere sikkerhedsstillelse, men altid således at den fulde finansielle fordel ved det offentlige programbidrag overvæltes på de endelige modtagere).

                     Statsstøtte

                  Porteføljegarantien med loft udformes som et statsstøttefrit instrument, dvs. markedskonform, for så vidt angår den finansielle formidler, der forvalter garantifonden, og de finansielle institutioner, som opbygger porteføljer af nye lån, og støtte til de endelige modtagere ifølge den relevante de minimis-forordning.
                  a)   For så vidt angår holdingfonden, den finansielle formidler, der forvalter garantifonden, de finansielle institutioner, som opbygger porteføljer af nye lån, er støtten udelukket, hvis følgende betingelser er opfyldt:

                              1)

                              Betalingen (dvs. forvaltningsomkostninger og/eller vederlag) til den finansielle formidler og holdingfonden svarer til den gældende betaling på markedet i sammenlignelige situationer, hvilket er tilfældet, når sidstnævnte er blevet valgt via en åben, gennemsigtig, objektiv og ikke-diskriminerende udvælgelsesprocedure, eller hvis betalingen er afstemt med artikel 12 og 13 i delegeret forordning (EU) nr. 480/2014, og staten ikke indrømmer andre fordele. Hvis holdingfonden kun overfører ESIF-bidraget til den finansielle formidler og skal varetage offentlige interesser samt ikke har nogen kommerciel aktivitet, når vedkommende gennemfører foranstaltningen, og ikke er medinvestor med egne midler — og således ikke betragtes som støttemodtager — er det nok, at holdingfonden ikke overkompenseres.

                              2)

                              Den finansielle institution udvælges via en åben, gennemsigtig, ikke-diskriminerende og objektiv udvælgelsesprocedure med henblik på at opbygge porteføljen af nye lån med egne midler, og den risiko, der bibeholdes af den finansielle institution, er under ingen omstændigheder på mindre end 20 % af lånebeløbet (for hvert enkelt lån).

                              3)

                              Den finansielle fordel ved det offentlige programbidrag til instrumentet overvæltes desuden fuldt ud på de endelige modtagere i form af en rentenedsættelse. Ved valg af den finansielle formidler vurderer forvaltningsmyndigheden i overensstemmelse med artikel 7, stk. 2, i delegeret forordning (EU) nr. 480/2014 prisfastsættelsespolitikken og metoden til overvæltning af den finansielle fordel på de endelige modtagere.
                              Hvis den finansielle formidler ikke overvælter hele den finansielle fordel på de endelige modtagere, tilbageføres det offentlige bidrag, der ikke er indgået forpligtelser for, til forvaltningsmyndigheden.

                        Garantien skal være knyttet til en bestemt finansiel transaktion, være fastsat til et bestemt maksimumsbeløb og være tidsbegrænset.
                  b)   For så vidt angår endelige modtagere

                  På SMV-niveau overholder det garanterede lån de minimis-reglerne.
                  For hvert lån, der tages med i den garanterede portefølje, beregner den finansielle formidler GGE ved hjælp af følgende beregningsmetode:

                     Beregning af GGE = Nominelt lånebeløb (EUR) × risikoomkostning (standardpraksis) × garantisats × garantigrænsesats × lånets vægtede gennemsnitlige løbetid (år).

                  Det samlede støttebeløb, der beregnes med GGE, kan ikke være over 200 000 EUR inden for en treårig budgetperiode under hensyntagen til kumuleringsreglen for endelige modtagere i de minimis-forordningen.
                  Når GGE beregnes med ovennævnte formel, anses kravet i artikel 4 i de minimis-forordningen (1), for så vidt angår instrumentet til porteføljegaranti med loft, for at være opfyldt.
                  En kontrolmekanisme sikrer, at GGE, der beregnes med ovennævnte formel, ikke ligger lavere end GGE, der beregnes ifølge artikel 4, stk. 6, litra c), i de minimis-forordningen.
                  Tilskud til teknisk støtte eller et andet tilskud, der ydes til den endelige modtager, kumuleres med den beregnede GGE.
                  For så vidt angår SMV'er i fiskeri- og akvakultursektoren, overholder støtten de relevante regler i de minimis-forordningen inden for fiskeri.
                  For ELFUL-støttede aktiviteter gælder de generelle regler.

                     Garantipolitik

                  a)   Overførsel fra forvaltningsmyndigheden til den finansielle formidler

                  Efter undertegnelsen af en finansieringsaftale mellem forvaltningsmyndigheden og holdingfonden eller den finansielle formidler overfører den relevante forvaltningsmyndighed offentlige bidrag fra programmet til holdingfonden eller den finansielle formidler, der indskyder sådanne bidrag i en dedikeret garantifond. Overførslen sker i trancher og overholder de i artikel 41 i forordning (EU) nr. 1303/2013 nævnte lofter.
                  b)   Udstedelse af en portefølje af nye lån

                  De finansielle institutioner skal inden for en på forhånd fastsat begrænset tidsfrist opbygge porteføljer af nye SMV-lån. Nyudstedte SMV-lån dækkes delvist af programbidraget for hvert enkelt lån op til en vist beløb (loft). Støtteberettigede SMV-lån kommer automatisk med i porteføljen med forbehold af de kriterier for medtagelse af lån, der på forhånd er fastsat.
                  SMV-lån kommer automatisk med, efter at den finansielle formidler, der forvalter garantifonden, har modtaget en meddelelse om medtagelse af lån, der fremsendes mindst hvert kvartal, indtil den pågældende periode for medtagelse af lån er afsluttet.
                  De finansielle institutioner gennemfører en ensartet udlånspolitik vedrørende porteføljespredning, hvilket muliggør en sund porteføljeforvaltning og risikospredning, samtidig med at den overholder gældende branchestandarder, og samtidig med at den er passende i forhold til forvaltningsmyndighedens finansielle interesser og politiske mål.
                  Identifikation, udvælgelse, due diligence, dokumentation og gennemførelse af lånene til endelige modtagere foretages af de finansielle institutioner i overensstemmelse med deres standardprocedurer og i overensstemmelse med principperne i aftalen mellem den finansielle formidler og den finansielle institution, som opbygger en portefølje af nye lån.
                  c)   Tabsdækning

                  Porteføljegarantien med loft dækker de tab, de finansielle institutioner pådrager sig vedrørende hvert misligholdt støtteberettiget SMV-lån, i overensstemmelse med garantisatsen på maksimalt 80 %.
                  Tabene, der dækkes af porteføljegarantien med loft vedrørende porteføljen af støtteberettigede SMV-lån, må samlet set ikke overstige det fastsatte loft.
                  Det fastsatte loft, der udgør det maksimale ansvar ifølge dette instrument, er produktet af volumenen af den forventede låneportefølje ganget med garantisatsen og garantiloftsatsen.
                  Garantiloftsatsen fastsættes som led i den forudgående risikovurdering i overensstemmelse med artikel 42, stk. 1, litra b), i forordning (EU) nr. 1303/2013 og artikel 8 i delegeret forordning (EU) nr. 480/2014.
                  De dækkede tab er hovedstolsbeløb, som er forfaldne, skyldige og udestående, samt standardrenter (men eksklusive gebyrer ved forsinket betaling og eventuelle andre omkostninger og udgifter).
                  d)   Garantiudbetaling

                  Efter forekomsten af et tab i forbindelse med en misligholdelse foretager den finansielle formidler, der forvalter garantifonden, garantiudbetalinger til den finansielle institution ifølge garantien, typisk inden for 60 dage.

                     Politikker vedrørende prisfastsættelse og sikkerhedsstillelse

                  Den finansielle formidler fremlægger en metode, som sikrer fuld overvæltning af den finansielle fordel ved det offentlige programbidrag på de støtteberettigede SMV'er. Den finansielle institution har en politik vedrørende prisfastsættelse/sikkerhedsstillelse, der er i overensstemmelse med metoden. Politikken vedrørende prisfastsættelse/sikkerhedsstillelse og metoden indeholder følgende elementer:

                              1)

                              Instrumentet dækker maksimalt 80 % af risikoeksponeringen for hvert støtteberettigede SMV-lån (op til et givet loft).

                              2)

                              Hele den finansielle fordel ved det offentlige programbidrag overvæltes på de støtteberettigede SMV'er ved hjælp af en nedsættelse af den opkrævede rente og/eller et lavere krav om sikkerhedsstillelse fra den finansielle institutions side.

                              3)

                              GGE-beregningen, jf. afsnittet om statsstøtte, gælder for hvert lån i porteføljen.

                              4)

                              Den finansielle formidler, der forvalter garantifonden, må ikke opkræve garantigebyrer hos den finansielle institution.

                              5)

                              Den finansielle institution nedsætter den samlede rente eller kravet til sikkerhedsstillelse for hvert støtteberettiget SMV-lån, der er med i porteføljen, ifølge prisfastsættelsespolitikken og den metode, der sikrer fuld overvæltning af den finansielle fordel. Omfanget af en sådan nedsættelse, der foreslås af den finansielle institution, vurderes og bekræftes af den finansielle formidler efter relevant analyse og due diligence og anses for at være et kriterium for støtteberettigelse for SMV-lån, der skal med i porteføljen.

                              6)

                              Forvaltningsmyndigheden kan på baggrund af forhåndsvurderingen, der identificerer de bestemte SMV'er, og den forudgående risikovurdering, som fastlægger risikoen, beslutte at opkræve garantigebyrer, der skal betales af de endelige modtagere. I så fald beregnes GGE med formlen som vist i afsnittet om statsstøtte ovenfor eller bringes i overensstemmelse med betingelserne i garantimeddelelsen. De gebyrer, som de endelige modtagere betaler, betales tilbage til garantifonden som tilbagebetalte midler i betydningen i artikel 43 i forordning (EU) nr. 1303/2013.

                              7)

                              Prisfastsættelsespolitikken og metoden er uændret i hele støtteberettigelsesperioden.

                     Garanti til finansiel institution, beløb og sats (produktdetaljer)

                  Porteføljegarantien med loft opfylder betingelserne i artikel 8 i delegeret forordning (EU) nr. 480/2014.
                  Garantiloftsatsen fastlægges i den forudgående risikovurdering i overensstemmelse med artikel 42, stk. 1, litra b), i forordning (EU) nr. 1303/2013 og artikel 8 i delegeret forordning (EU) nr. 480/2014 og er under alle omstændigheder ikke på mere end 25 %. Garantien kan dække forventede og uventede tab.
                  Multiplikatoren for en garanti, der finansieres via programbidraget, defineres som:
                  Multiplikator = (1/garantisats) × (1/garantiloftsats).
                  Multiplikatorforholdet er som rettesnor lig med eller større end 5.
                  Hvor stor den forventede portefølje, der delvist dækkes af garantien, skal være, beror på konklusionerne i forhåndsvurderingen, som indeholder en begrundelse for støtten til det finansielle instrument (artikel 37 i forordning (EU) nr. 1303/2013), og der tages hensyn til instrumentets revolverende karakter (hvis aktuelt). Sammensætningen af den tilsigtede portefølje af lån defineres således, at det sikres, at der er risikospredning.

                     Garanti til finansiel institution (aktiviteter)

                  Låneporteføljen, der garanteres af garantiinstrumentet, indeholder nyudstedte lån til de endelige modtagere; refinansiering af eksisterende lån er udelukket. Kriterierne for støtteberettigelse ved medtagelse i porteføljen fastlægges ifølge EU-lovgivningen (f.eks. forordning (EU) nr. 1303/2013 og fondsspecifikke regler), programmet, de nationale regler for støtteberettigelse og sammen med den finansielle formidler med det formål at nå ud til en lang række endelige modtagere og opnå tilstrækkelig porteføljespredning. Finansielle institutioner skal have et rimeligt overblik over porteføljerisikoprofilen (f.eks. koncentrationsgrænse pr. sektor). Kriterierne svarer til markedsvilkårene og markedspraksis i det pågældende land eller den pågældende region.
                  Den finansielle institution vurderer på forhånd, hvilken inddrivelsessats der skal anvendes til beregning af det beløb, som forventes at skulle inddrives som følge af misligholdte lån i porteføljen, hvilket påvirker evalueringen af garantiloftsatsen.

                     Forvaltningsmyndighedens ansvar

                  Forvaltningsmyndighedens ansvar i forhold til det finansielle instrument er som omhandlet i artikel 6 i delegeret forordning (EU) nr. 480/2014.
                  Misligholdelse betyder, for så vidt angår et lån til en endelig modtager, at i) den finansielle institution til enhver tid (og i overensstemmelse med de interne procedurer og som afspejlet i den finansielle og lovgivningsmæssige indberetning) kan bevise, at en endelig modtager sandsynligvis ikke kan opfylde sine betalingsforpligtelser, eller ii) en endelig modtager har undladt at opfylde betalingsforpligtelserne ifølge det pågældende SMV-lån, hvilket har varet i mindst 90 kalenderdage i træk.

                     Frist

                  Garantiperioden for det finansielle instrument fastsættes med henblik på at sikre, at programbidraget som omhandlet i artikel 42 i forordning (EU) nr. 1303/2013 anvendes med garantier for lån udbetalt til endelige modtagere senest den 31. december 2023.
                  Den typiske frist for oprettelse af porteføljen af garanterede lån anbefales at være op til fire år fra datoen for undertegnelse af finansieringsaftalen (mellem forvaltningsmyndigheden eller holdingfonden og den finansielle formidler).

                     Risikodeling for finansielle institutioner (interessesammenfald)

                  Interessesammenfald mellem forvaltningsmyndigheden, den finansielle formidler og den finansielle institution opnås via:

                              —

                              Den finansielle institution bibeholder sin egen kreditrisiko, og denne må under ingen omstændigheder være på under 20 % for hvert enkelt lån.

                              —

                              Den finansielle institution forpligter sig til at opbygge en portefølje af nye lån med sine egne midler.

                              —

                              Den finansielle fordel ved garantien med loft overvæltes fuldt ud på de SMV'er, der er de endelige modtagere.

                              —

                              Resultatbetingede vederlag til finansielle formidlere, jf. artikel 12 og 13 i delegeret forordning (EU) nr. 480/2014.

                     Støtteberettigede finansielle formidlere og finansielle institutioner

                  Finansielle formidlere er offentlige og private organer, der er etableret i en medlemsstat, og som er retmæssigt bemyndiget til at yde garantier på lån til virksomheder, der er aktive i jurisdiktionen for det program, som bidrager til det finansielle instrument.
                  Finansielle institutioner er offentlige og private organer, der er etableret i en medlemsstat, og som er retmæssigt bemyndiget til at yde lån til virksomheder, der er aktive i jurisdiktionen for det program, som bidrager til det finansielle instrument. Sådanne organer er finansielle institutioner og eventuelt mikrofinansieringsinstitutioner eller andre institutioner, der er bemyndiget til at yde lån.

                     Den endelige modtagers (de endelige modtageres) støtteberettigelse

                  De endelige modtagere skal være støtteberettiget ifølge EU-lovgivningen og den nationale lovgivnings bestemmelser, det relevante program og finansieringsaftalen. De endelige modtagere skal opfylde følgende kriterier for støtteberettigelse på datoen for dokumentationen for den pågældende SMV-garanti, dvs. garantiforpligtelsen:

                              a)

                              skal være en mikrovirksomhed eller tilhøre gruppen små og mellemstore virksomheder (»SMV'er« (herunder selvstændige erhvervsdrivende)), jf. definitionen i Kommissionens henstilling 2003/361/EF (2)

                              b)

                              må ikke være en SMV, der er aktiv i de sektorer, som er defineret i litra d)-f) i artikel 1 i de minimis-forordningen

                              c)

                              må ikke være en del af en eller flere sektorer med begrænsninger (3)

                              d)

                              må ikke være en kriseramt virksomhed, jf. reglen om statsstøtte

                              e)

                              må ikke være forsømmelig eller misligholde andre lån eller leasinger, der enten er ydet af den finansielle formidler eller af en anden finansiel institution, i henhold til kontroller i overensstemmelse med den finansielle formidlers interne retningslinjer og standardkreditpolitik.

                        På investeringstidspunktet og under tilbagebetaling af det garanterede lån skal endelige modtagere endvidere have et registreret forretningssted i en medlemsstat, og den økonomiske aktivitet, til hvilken det garanterede lån blev udbetalt, finder sted i den pågældende medlemsstat og region/jurisdiktion for ESIF-programmet.

                     Produktets karakteristika for endelige modtagere

                  Den finansielle institution yder de endelige modtagere de lån, der bidrager til programmets formål, og som garanteres via programmet ifølge garantiporteføljen med loft. Vilkårene for garantierne og lånene tager udgangspunkt i den i artikel 37, stk. 2, i forordning (EU) nr. 1303/2013 omtalte forhåndsvurdering.
                  Lånene må udelukkende anvendes til følgende tilladte formål:

                              a)

                              Investeringer i materielle og immaterielle aktiver, herunder overdragelse af ejendomsrettigheder i virksomheder, forudsat at en sådan overdragelse finder sted mellem uafhængige investorer.

                              b)

                              Omsætningsaktiver i forbindelse med udviklings- eller udvidelsesaktiviteter, der er et supplement i forhold til (og er forbundet med) aktiviteter som omhandlet i a) ovenfor (og denne supplerende beskaffenhed dokumenteres, bl.a. ved hjælp af den endelige modtagers forretningsplan og finansieringsbeløbet).

                        Følgende kriterier for støtteberettigelse skal til enhver tid opfyldes af lånene i porteføljen:

                              c)

                              Lånene er nyudstedte; refinansiering af eksisterende lån er udelukket.

                              d)

                              Den garanterede del af det underliggende lån i porteføljen i) er på baggrund af forhåndsvurderingen på op til 1 500 000 EUR og ii) ydes under betingelser, som ikke ville få GGE vedrørende hver endelig modtager til at være på over 200 000 EUR (eller 100 000 EUR inden for vejtransportsektoren og 30 000 EUR inden for fiskeri- og akvakultursektoren) i løbet af en treårig budgetperiode. Støtteberettigede SMV'er kan potentielt ansøge mere end én gang for lån afsat i forbindelse med dette finansielle instrument, forudsat at ovennævnte GGE-grænse overholdes fuldt ud.

                              e)

                              Lånene finansierer et eller flere af de tilladte formål i euro og/eller den nationale valuta i den pågældende jurisdiktion og eventuelt i en anden valuta.

                              f)

                              Lånene må ikke være i form af mezzaninlån, efterstillet gæld eller kvasiegenkapital.

                              g)

                              Lånene må ikke være i form af revolverende kreditrammer.

                              h)

                              Der er en tilbagebetalingsplan, inklusive almindelig afskrivning og/eller »bullet«-betalinger.

                              i)

                              Lånene må ikke finansiere rent finansielle aktiviteter eller ombygningsarbejder, når de gennemføres som en finansiel investeringsaktivitet, og må ikke finansiere forbrugslån.

                              j)

                              Lånene har som minimum en løbetid på 12 måneder og som maksimum en løbetid på 120 måneder.

                     Indberetning og tilsigtede resultater

                  Finansielle formidlere forsyner mindst hvert kvartal forvaltningsmyndigheden eller holdingfonden med informationer i standardiseret form og omfang.
                  Rapporten indeholder alle de relevante elementer for forvaltningsmyndigheden til opfyldelse af bestemmelserne i artikel 46 i forordning (EU) nr. 1303/2013.
                  Medlemsstaterne opfylder også deres indberetningsforpligtelser i henhold til de minimis-forordningen.
                  Indikatorer skal bringes i overensstemmelse med de specifikke målsætninger for den relevante prioritet i det ESIF-program, der finansierer det finansielle instrument, og de forventede resultater af forhåndsvurderingen. De måles og indberettes mindst hvert kvartal for garantifonden og bringes som minimum i overensstemmelse med kravene i forordningen. Ud over de fælles indikatorer for prioritetsaksen i ESIF-programmet (øget beskæftigelse, antallet af SMV'er, …) kan der også nævnes andre indikatorer:

                              antal garanterede lån

                              mængden af garanterede lån

                              antallet af misligholdte lån

                              værdien af de misligholdte lån

                              garantier, der er givet tilsagn om/indfriet (antal, beløb)

                              ikke-indfriede midler og indtjente beløb (f.eks. renteindtægter).

                     Evaluering af den økonomiske fordel ved programbidraget

                  Den finansielle fordel ved det offentlige programbidrag til instrumenter overvæltes fuldt ud på de endelige modtagere (fordelen ved garantien).
                  Den finansielle fordel for de støtteberettigede SMV'er dokumenteres ved en nedsættelse af den samlede rente, der pålægges den finansielle institution, og/eller en lavere sikkerhedsstillelse på sådanne SMV-lån.
                  Den finansielle formidler overvåger og aflægger beretning vedrørende GGE for de endelige modtagere som omhandlet i afsnittet om statsstøtte.
                  Disse principper kommer til udtryk i aftalerne mellem forvaltningsmyndigheden eller holdingfonden og de finansielle formidlere og mellem de finansielle formidlere og de finansielle institutioner, der opbygger porteføljer af nye lån.

         (1)  Kommissionens forordning (EU) nr. 1407/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte (EUT L 352 af 24.12.2013, s. 1).

         (2)  Virksomhed med færre end 250 ansatte og en omsætning på mindre end 50 mio. EUR eller samlede aktiver på mindre end 43 mio. EUR; dvs. som ikke tilhører en gruppe, hvor disse grænser overskrides. »Som virksomhed betragtes enhver enhed, uanset dens retlige form, der udøver en økonomisk aktivitet«, jf. Kommissionens henstilling.

         (3)  Følgende økonomiske sektorer betegnes samlet set som »sektorer med begrænsninger«:

                  a)

                  Ulovlige økonomiske aktiviteter: Enhver produktion, handel eller anden aktivitet, der er ulovlig ifølge lovgivningen eller forordninger i hjemlandet for den jurisdiktion, hvor produktionen, handelen eller aktiviteten finder sted.

                  b)

                  Tobak og destillerede alkoholholdige drikkevarer: Produktion af og handel med tobak og destillerede alkoholholdige drikkevarer og dermed beslægtede produkter.

                  c)

                  Produktion af og handel med våben og ammunition: Finansiering af produktion af og handel med våben og ammunition af enhver type. Denne begrænsning gælder ikke i det omfang, at disse aktiviteter er en del af eller et supplement til udtrykkelige EU-politikker.

                  d)

                  Kasinoer: Kasinoer og tilsvarende virksomheder.

                  e)

                  Begrænsninger vedrørende IT-sektoren: Forskning, udvikling eller tekniske applikationer vedrørende elektroniske dataprogrammer eller -løsninger, der i) specifikt er målrettet mod: a) at støtte enhver aktivitet, der indgår i sektorerne med begrænsninger, jf. litra d) ovenfor, b) hasardspil på internettet og onlinekasinoer eller c) pornografi, eller som ii) har til formål at muliggøre ulovligt at a) trænge ind i elektroniske datanetværk eller b) downloade elektroniske data.

                  f)

                  Begrænsninger vedrørende den biovidenskabelige sektor: Ved støtte til finansiering af forskning, udvikling eller tekniske applikationer angående: i) kloning af mennesker til forskning eller i terapeutisk øjemed eller ii) genetisk modificerede organismer (»GMO'er«).

      BILAG IV
      Lån til energieffektivitet og vedvarende energi i boligsektoren (renoveringslån)

         Skematisk fremstilling af princippet bag renoveringslån

                     Opbygningen af det finansielle instrument

                  Renoveringslånet tager form af en lånefond, der skal oprettes af en finansiel formidler med bidrag fra programmet og den finansielle formidler selv, til finansiering af en portefølje af nyudstedte lån; refinansiering af eksisterende lån er udelukket.
                  Renoveringslånet stilles til rådighed inden for rammerne af en operation, der er led i prioritetsaksen som defineret i programmet, der finansieres via ESIF, og defineret i forbindelse med forhåndsvurderingen, jf. artikel 37 i forordning (EU) nr. 1303/2013.

                     Formålet med instrumentet

                  Formålet med instrumentet er at tilbyde fordelagtige lån til fysiske og juridiske personer eller selvstændige erhvervsdrivende, der ejer lokaler (lejligheder, socialt boligbyggeri eller enkeltfamilieboliger), samt administratorer eller andre juridiske enheder, der optræder på vegne af og til fordel for ejerne, med henblik på at foretage renoveringsarbejde, der er støtteberettiget til ESIF-støtte.
                  Bidraget fra ESIF-programmet via forvaltningsmyndigheden til den finansielle formidler må ikke fortrænge tilgængelig finansiering fra andre private eller offentlige investorer.
                  ESIF-programmet yder finansiering til den finansielle formidler med henblik på at opbygge nyoprettede lån og samtidig deltage i tab/misligholdelser og inddrivelser af lån i denne portefølje for hvert enkelt lån med samme andel som programbidragets andel i instrumentet.
                  For holdingfondstrukturens vedkommende overfører holdingfonden bidraget fra ESIF-programmet til den finansielle formidler.
                  Ud over ESIF-programbidraget kan holdingfonden bidrage med sine egne midler, der kombineres med den finansielle formidlers midler. Holdingfonden påtager sig i så fald en forholdsmæssig andel af risikodelingen mellem de forskellige bidrag i porteføljen af lån. Reglerne om statsstøtte skal også overholdes i forhold til sådanne midler, hvis der er tale om offentlige midler.

                     Statsstøtte

                  Renoveringslånet udformes som et statsstøttefrit instrument, dvs. markedskonform betaling af vederlag til den finansielle formidler og fuld overvæltning af den finansielle formidlers finansielle fordel på de endelige modtagere, og den finansiering, der ydes til de endelige modtagere, er omfattet af den relevante de minimis-forordning.
                  a)   Støtte, for så vidt angår den finansielle formidler og holdingfonden, er udelukket, hvis følgende betingelser alle er opfyldt:

                              1)

                              Den finansielle formidler og forvaltningsmyndigheden eller holdingfonden bærer til enhver tid tabene og nyder godt af fordelene i forhold til deres bidrag (pro rata), og den finansielle formidler deltager i en økonomisk set betydelig grad i renoveringslåneinstrumentet.

                              2)

                              Betalingen (dvs. forvaltningsomkostninger og/eller vederlag) af den finansielle formidler og holdingfonden svarer til den gældende betaling på markedet i sammenlignelige situationer, hvilket er tilfældet, når parterne er blevet valgt via en åben, gennemsigtig, ikke-diskriminerende og objektiv udvælgelsesprocedure, eller hvis betalingen er afstemt med artikel 12 og 13 i delegeret forordning (EU) nr. 480/2014, og staten ikke indrømmer andre fordele. Hvis holdingfonden kun overfører ESIF-bidraget til den finansielle formidler og skal varetage offentlige interesser samt ikke har nogen kommerciel aktivitet, når vedkommende gennemfører foranstaltningen, og ikke er medinvestor med egne midler — og således ikke betragtes som støttemodtager — er det nok, at holdingfonden ikke overkompenseres.

                              3)

                              Den finansielle fordel ved det offentlige programbidrag til instrumentet overvæltes fuldt ud på de endelige modtagere i form af en rentenedsættelse. Ved valg af den finansielle formidler vurderer forvaltningsmyndigheden i overensstemmelse med artikel 7, stk. 2, i delegeret forordning (EU) nr. 480/2014 prisfastsættelsespolitikken og metoden til overvæltning af den finansielle fordel på de endelige modtagere.
                              Hvis den finansielle formidler ikke overvælter hele den finansielle fordel på de endelige modtagere, tilbageføres det ikke-udbetalte offentlige bidrag til forvaltningsmyndigheden.

                        b)   Støtte, for så vidt angår en enhed, der optræder på vegne af ejerne (dvs. fysiske og juridiske personer, selvstændige erhvervsdrivende, der ejer lokaler, administratorer, andre juridiske enheder)

                  Støtte, for så vidt angår en enhed, der optræder på vegne af ejerne, er udelukket i følgende situationer:

                              1)

                              Enheden nyder ikke godt af direkte overførsler af offentlig støtte.

                              2)

                              Enheden overvælter alle de finansielle fordele ved det offentlige programbidrag på de endelige modtagere.

                        c)   For så vidt angår ejerne uden eller med økonomisk aktivitet (juridisk person eller selvstændige erhvervsdrivende, udlejere og ejere, som installerer vedvarende energi, og som leverer en del af den producerede energi til elforsyningsnettet)

                  Ejere, der er fysiske personer, og som ikke betragtes som virksomheder, fordi de ikke udøver økonomisk aktivitet, anses ikke for at være modtagere af statsstøtte.
                  Ejere med økonomisk aktivitet betragtes som en »virksomhed« og er underlagt reglerne om statsstøtte. Dette gør sig især gældende, hvis de er udlejere (udlejning er en økonomisk aktivitet), og i tilfælde af at der installeres vedvarende energi, hvis en del af den producerede vedvarende energi leveres til elforsyningsnettet (levering af energi til elforsyningsnettet anses for at være en økonomisk aktivitet).
                  For så vidt angår ejere med økonomisk aktivitet, skal støtten overholde de minimis-reglerne.
                  For hvert lån, der tages med i porteføljen vedrørende ejere med økonomisk aktivitet, beregner den finansielle formidler GGE ved hjælp af følgende beregningsmetode:

                     Beregning af GGE = Nominelt lånebeløb (EUR) × (finansieringsomkostninger (standardpraksis) + risikoomkostning (standardpraksis) – evt. gebyrer opkrævet af forvaltningsmyndigheden på programbidraget hos den finansielle formidler) × lånets vægtede gennemsnitlige løbetid (år) × risikodelingsprocenten.

                  Når GGE beregnes med ovennævnte formel, anses kravet i artikel 4 i de minimis-forordningen (1), for så vidt angår renoveringslåneinstrumentet, for at være opfyldt. Der er ikke noget minimumskrav vedrørende sikkerhedsstillelse.
                  En kontrolmekanisme sikrer, at GGE, der beregnes med ovennævnte formel, ikke ligger lavere end GGE, der beregnes ifølge artikel 4, stk. 3, litra c), i de minimis-forordningen.
                  Det samlede støttebeløb, der beregnes med GGE, kan ikke være over 200 000 EUR inden for en treårig budgetperiode under hensyntagen til kumuleringsreglen for endelige modtagere i de minimis-forordningen.
                  Tilskud til teknisk støtte eller et andet tilskud, der ydes til den endelige modtager, kumuleres med den beregnede GGE.

                     Udlånspolitik

                  a)   Udbetaling fra forvaltningsmyndigheden eller holdingfonden til den finansielle formidler

                  Efter undertegnelsen af en finansieringsaftale mellem forvaltningsmyndigheden og holdingfonden eller den finansielle formidler overfører den relevante forvaltningsmyndighed offentlige bidrag fra programmet til holdingfonden eller den finansielle formidler, der indskyder sådanne bidrag i en dedikeret renoveringslånefond. Overførslen sker i trancher og overholder de i artikel 41 i forordning (EU) nr. 1303/2013 nævnte lofter.
                  Forventet udlånsvolumen og renteinterval bekræftes i forhåndsvurderingen i overensstemmelse med artikel 37 i forordning (EU) nr. 1303/2013 og tages i betragtning ved bestemmelse af instrumentets beskaffenhed (revolverende eller ikke-revolverende instrument).
                  Den maksimale risikodeling for det finansielle instrument over for de endelige modtagere er 85 % (dvs. at mindst 15 % tilvejebringes via den finansielle formidlers egne midler).
                  b)   Udstedelse af en portefølje af nye lån

                  Den finansielle formidler skal inden for en på forhånd fastsat tidsfrist udstede en portefølje af nye lån, der finansieres ifølge en i finansieringsaftalen aftalt risikodelingsprocent (dvs. finansieret via i) programbidraget eller ii) den finansielle formidlers egne midler).
                  Støtteberettigede lån, der på forhånd er fastlagt i henhold til kriterier for støtteberettigelse for hvert enkelt lån og på porteføljeniveau kommer automatisk med i porteføljen, når der mindst hvert kvartal fremsendes meddelelser om medtagelse af lån.
                  Den finansielle formidler gennemfører en ensartet udlånspolitik, især vedrørende porteføljesammensætning, hvilket muliggør en sund kreditporteføljeforvaltning og risikospredning, samtidig med at det er målet at reducere de markedssvigt, der er identificeret i forhåndsvurderingen (jf. artikel 37 i forordning (EU) nr. 1303/2013), og samtidig med at den er i overensstemmelse med forvaltningsmyndighedens finansielle interesser og politiske mål.
                  Identifikation, udvælgelse, due diligence, dokumentation og gennemførelse af lånene til endelige modtagere foretages af den finansielle formidler i overensstemmelse med vedkommendes standardprocedurer og i overensstemmelse med principperne i den relevante finansieringsaftale.
                  c)   Genanvendelse af midler, der tilbagebetales til et finansielt instrument

                  Midler, der tilbagebetales til det finansielle instrument, genanvendes enten i det samme finansielle instrument (revolverende i det samme finansielle instrument), eller også anvendes de efter tilbagebetaling til forvaltningsmyndigheden eller holdingfonden i overensstemmelse med artikel 44 i forordning (EU) nr. 1303/2013.
                  Når de er revolverende i det samme finansielle instrument, gøres de beløb, der kan henføres til støtten via ESIF, og som tilbagebetales og/eller inddrives af den finansielle formidler fra lån til endelige modtagere inden for tidsrammen for investeringer, principielt tilgængelige med henblik på ny anvendelse i det samme finansielle instrument. Denne revolverende fremgangsmåde, jf. artikel 44 og 45 i forordning (EU) nr. 1303/2013, indgår i finansieringsaftalen.
                  Hvis forvaltningsmyndigheden eller holdingfonden i stedet får direkte tilbagebetaling, skal tilbagebetalingerne ske regelmæssigt og svare til i) tilbagebetalinger på hovedstolen (på pro rata-basis på grundlag af risikodelingsprocenten), ii) alle inddrevne beløb og fradrag af tab (ifølge risikodelingsprocenten) for renoveringslånene og iii) alle renteindbetalinger. Disse midler anvendes i overensstemmelse med artikel 44 og 45 i forordning (EU) nr. 1303/2013.
                  d)   Inddrivelse af tab

                  Den finansielle formidler iværksætter inddrivelsesforanstaltninger i forbindelse med hvert misligholdt lån, der samfinansieres via renoveringslånet i overensstemmelse med vedkommendes interne retningslinjer og procedurer.
                  Beløb (netto efter fradrag af eventuelle inddrivelses- og pantovertagelsesomkostninger), der inddrives af den finansielle formidler, tildeles pro rata i forhold til risikodelingen mellem den finansielle formidler og forvaltningsmyndigheden eller holdingfonden.
                  e)   Øvrigt

                  Rentegevinster og øvrig indtjening som følge af støtte fra ESI-fondene til det finansielle instrument anvendes i overensstemmelse med artikel 43 i forordning (EU) nr. 1303/2013.

                     Prisfastsættelsespolitik

                  Den finansielle formidler fremlægger i sit prisoplæg en prisfastsættelsespolitik og en metode, som sikrer fuld overvæltning af den finansielle fordel ved det offentlige programbidrag på de endelige modtagere. Prisfastsættelsespolitikken og metoden indeholder følgende elementer:

                              1)

                              Renten ved den finansielle formidlers medvirken fastsættes på markedsvilkår (dvs. ifølge den finansielle formidlers egen politik).

                              2)

                              Den samlede rente, der skal opkræves på lån til de endelige modtagere, som er med i porteføljen, nedsættes forholdsmæssigt alt efter tildelingen via det offentlige programbidrag. Ved nedsættelsen tages der hensyn til de gebyrer, som forvaltningsmyndigheden måtte opkræve på programbidraget.

                              3)

                              GGE-beregningen, jf. afsnittet om statsstøtte, gælder for hvert lån i porteføljen.

                              4)

                              Prisfastsættelsespolitikken og metoden er uændret i hele støtteberettigelsesperioden.

                     Programbidrag til det finansielle instrument: beløb og sats (produktdetaljer)

                  Tildelingen af renoveringslån til finansielle formidlere og den mindst mulige risikodelingsprocent beror på konklusionerne i forhåndsvurderingen, som indeholder en begrundelse for støtten til det finansielle instrument (artikel 37 i forordning (EU) nr. 1303/2013), og der tages hensyn til instrumentets revolverende karakter (hvis aktuelt).

                     Programbidrag til det finansielle instrument (aktiviteter)

                  Låneporteføljen, der finansieres af renoveringslånet, indeholder nyudstedte lån til de endelige modtagere; refinansiering af eksisterende lån er udelukket. Kriterierne for støtteberettigelse ved medtagelse i porteføljen fastlægges ifølge EU-lovgivningen (f.eks. forordning (EU) nr. 1303/2013 og fondsspecifikke regler), programmet, de nationale regler for støtteberettigelse og sammen med den finansielle formidler med det formål at nå ud til en lang række endelige modtagere og opnå tilstrækkelig porteføljespredning og homogenitet, med henblik på at der kan foretages et rimeligt skøn over porteføljerisikoprofilen. Kriterierne svarer til markedsvilkårene og markedspraksis i det pågældende land eller den pågældende region.
                  Den finansielle formidler skal samarbejde med regionale eller nationale organer, der har ansvaret for at yde yderligere støtte i forbindelse med gennemførelse af renoveringsprojekterne, hvilket bl.a. omfatter: konsulentbistand; kontrol og evaluering af projektforberedelse, konstruktion, teknisk supervision og udbudsdokumenter; evaluering af, om renoveringsprojekter overholder EU-lovgivningen og den nationale lovgivnings bestemmelser; levering af støtte i form af tilskud, statsstøttekontrol og registrering.

                     Forvaltningsmyndighedens ansvar

                  Forvaltningsmyndighedens ansvar i forhold til det finansielle instrument er som omhandlet i artikel 6 i delegeret forordning (EU) nr. 480/2014.

                     Frist

                  Udlånsperioden for det finansielle instrument fastsættes med henblik på at sikre, at programbidraget som omhandlet i artikel 42 i forordning (EU) nr. 1303/2013 anvendes til lån udbetalt til endelige modtagere senest den 31. december 2023.

                     Udlån og risikodeling for den finansielle formidler (interessesammenfald)

                  Interessesammenfald mellem forvaltningsmyndigheden og den finansielle formidler opnås via:

                              —

                              Resultatbetingede vederlag, jf. artikel 12 og 13 i den delegerede forordning (EU) nr. 480/2014.

                              —

                              Den finansielle formidler bidrager på lokale markedsbetingelser til finansieringen med mindst 15 % af de samlede finansieringsforpligtelser vedrørende udlån til endelige modtagere (og med mulighed for fastlæggelse af risikodelingsprocenten).

                              —

                              Tabene og inddrivelserne påvirker den finansielle formidler og forvaltningsmyndigheden forholdsmæssigt alt efter deres respektive ansvar.

                     Støtteberettigede finansielle formidlere

                  Offentlige og private organer, der er etableret i en medlemsstat, og som er retmæssigt bemyndiget til at yde renoveringslån til personer, der ejer lokaler, og virksomheder, som driver og ejer lokaler i jurisdiktionen for det program, som bidrager til det finansielle instrument. Sådanne organer er finansielle institutioner og eventuelt mikrofinansieringsinstitutioner eller andre institutioner, der er bemyndiget til at yde lån.

                     De endelige modtageres støtteberettigelse

                  Endelige modtagere skal være støtteberettiget ifølge EU-lovgivningen og den nationale lovgivnings bestemmelser, den relevante prioritet og finansieringsaftalen.
                  Endelige modtagere er fysiske eller juridiske personer eller selvstændige erhvervsdrivende (økonomisk aktivitet) samt administratorer eller andre juridiske enheder, der handler på vegne af og til fordel for ejere af nogle givne lokaler (lejligheder eller enfamilieboliger), idet disse parter gennemfører foranstaltninger vedrørende energieffektivitet eller vedvarende energi, som er støtteberettiget i henhold til forordning (EU) nr. 1303/2013 og programstøtte.
                  Inden for reglerne om støtteberettigelse ifølge programmet og i overensstemmelse med nationale bestemmelser og EU-bestemmelser kan følgende typer arbejde være støtteberettiget:

                              —

                              teknisk støtte til udarbejdelse af den del af projektet, der vedrører foranstaltningerne angående energieffektivitet eller vedvarende energi

                              —

                              gennemførelsesomkostninger til den del af projektet, der vedrører foranstaltningerne angående energieffektivitet eller vedvarende energi

                              —

                              større reparationer eller udskiftning af opvarmnings- og varmtvandssystemer

                              —

                              udskiftning eller vedligeholdelse af fjernvarmeunderstationen eller kedelcentralen (særskilte varmekedler) samt systemer til fremstilling af varmt brugsvand

                              —

                              installation af kredsreguleringsventiler

                              —

                              forbedret varmeisolering af rør

                              —

                              udskiftning af rør og varmeudstyr

                              —

                              installation af individuelt varmemålersystem og termostatventiler i lejligheder

                              —

                              udskiftning eller vedligeholdelse af rør og installationer til varmtvandssystemer

                              —

                              udskiftning eller vedligeholdelse af ventilationssystemer

                              —

                              udskiftning af vinduer og indgangsdøre

                              —

                              tagisolering, herunder opførelse af et nyt tag med hældning (undtagen opførelse af loftslokaler)

                              —

                              isolering af facadevægge

                              —

                              isolering af kælderloft

                              —

                              installation af systemer med alternative energikilder (sol, vind osv.)

                              —

                              større reparationer af elevatorer eller udskiftning deraf med mere energieffektive elevatorer

                              —

                              udskiftning eller reparation af bygningens fælles tekniske systemer (spildevandssystem, elektriske installationer, brandbeskyttelsesinstallationer, drikkevandsrør og -installationer samt ventilationssystemer).

                        For så vidt angår de endelige modtagere, gælder følgende kriterier for støtteberettigelse ved udlån til endelige modtagere/ejere med økonomisk aktivitet under en juridisk enhed (f.eks. selvstændige erhvervsdrivende). Kriterierne for støtteberettigelse skal være opfyldt på datoen for undertegnelse af lånet:

                              a)

                              skal være en mikrovirksomhed eller tilhøre gruppen små og mellemstore virksomheder (»SMV'er« (herunder selvstændige erhvervsdrivende)), jf. definitionen i Kommissionens henstilling 2003/361/EF

                              b)

                              må ikke være en SMV, der er aktiv i de sektorer, som er defineret i litra a)-f) i artikel 1 i de minimis-forordningen

                              c)

                              må ikke være en del af en eller flere sektorer med begrænsninger (2)

                              d)

                              må ikke være en kriseramt virksomhed, jf. reglerne om statsstøtte

                              e)

                              må ikke være forsømmelig eller misligholde andre lån eller leasinger, der enten er ydet af den finansielle formidler eller af en anden finansiel institution, i henhold til kontroller i overensstemmelse med den finansielle formidlers interne retningslinjer og standardkreditpolitik.

                        På investeringstidspunktet og under tilbagebetaling af lånet skal endelige modtagere endvidere have et registreret forretningssted i en medlemsstat, og den økonomiske aktivitet, til hvilken lånet blev udbetalt, finder sted i den pågældende medlemsstat og region/jurisdiktion for ESIF-programmet.

                     Produktets karakteristika for de endelige modtagere

                  Den finansielle formidler yder de endelige modtagere nye lån, der bidrager til programmets formål, og som samfinansieres via programmet ifølge renoveringslånet; refinansiering af eksisterende lån er udelukket. Vilkårene tager udgangspunkt i den i artikel 37 i forordning (EU) nr. 1303/2013 omtalte forhåndsvurdering.
                  Renoveringslånets løbetid er på op til 20 år.
                  Maksimumsbeløbet for hvert renoveringslån fastsættes i forhold til konklusionerne i forhåndsvurderingen, som indeholder en begrundelse for programbidraget til det finansielle instrument, og fastlægges i finansieringsaftalen mellem forvaltningsmyndigheden, holdingfonden og den finansielle formidler. Maksimumsbeløbet pr. lån pr. husstand må ikke overstige 75 000 EUR. Lån til en bygningsadministrator udgør summen af de enkelte husstande i bygningen.
                  Det finansielle instrument kan være betinget af, at de endelige modtagere eller administratorerne af en fælles ejendom, som optræder på vegne af endelige modtagere, bidrager med »egne midler«.
                  Der skal betales en årlig fast rente på renoveringslånet, og der skal også betales regelmæssige afdrag. Renten vedrørende den finansielle formidlers medvirken fastsættes på markedsvilkår. Den gældende rente på det pågældende støtteberettigede lån, der er med i porteføljen, nedsættes med andelen af det offentlige programbidrag til den endelige modtagers fordel.
                  Der kan ydes en rentegodtgørelse, jf. artikel 37, stk. 7, i forordning (EU) nr. 1303/2013, til de husstande, der har en lav indkomst, eller som er mest udsatte (3). Den maksimale rentegodtgørelse svarer til den rente, som de husstande, der har en lav indkomst, eller som er mest udsatte, skal betale på den finansielle formidlers bidrag i hvert lån.

                     Visse omkostninger til teknisk støtte kan tages med i det finansielle instrument i forbindelse artikel 37, stk. 7, i forordning (EU) nr. 1303/2013. Der ydes kun støtte til projektforberedelse (forberedende undersøgelser og bistand ved forberedelse af investeringen op til investeringsafgørelsen). Omkostningerne til teknisk støtte er kun støtteberettiget, hvis den finansielle formidler og de endelige modtagere underskriver et renoveringslån, og uanset hvilken enhed der leverer disse serviceydelser (f.eks. uanset om den finansielle formidler leverer sådanne ydelser, eller de kommer fra en anden enhed).

                     Indberetning og tilsigtede resultater

                  Finansielle formidlere forsyner mindst hvert kvartal forvaltningsmyndigheden eller holdingfonden med informationer i standardiseret form og omfang.
                  Rapporten indeholder alle de relevante elementer for forvaltningsmyndigheden til opfyldelse af betingelserne i artikel 46 i forordning (EU) nr. 1303/2013.
                  Medlemsstaterne opfylder også deres indberetningsforpligtelser i henhold til de minimis-forordningen.
                  Indikatorer skal bringes i overensstemmelse med de specifikke målsætninger for den relevante prioritet i det ESIF-program, der finansierer det finansielle instrument, og de forventede resultater af forhåndsvurderingen. De måles og indberettes mindst hvert kvartal for renoveringslånet og bringes som minimum i overensstemmelse kravene i forordningen. Ud over de fælles indikatorer for prioritetsaksen i ESIF-programmet (antal husstande med forbedret energiforbrugsklassifikation, anslået årlig reduktion af drivhusgasser…) kan der også nævnes andre indikatorer:

                              antallet og mængden af lån

                              renoverede en- og flerfamiliehuse (i kvadratmeter)

                              renoverede lejligheder i bygninger (i kvadratmeter)

                              misligholdelser (antal og beløb)

                              tilbagebetalte midler og indtjening

                              teknisk støtte (antal tilfælde og beløb)

                              rentegodtgørelse (antal tilfælde og beløb).

                     Evaluering af den økonomiske fordel ved programbidraget

                  Den finansielle formidler nedsætter den samlede effektive rente (og lemper efter behov politikken vedrørende sikkerhedsstillelse), der opkræves hos de endelige modtagere i forbindelse med hvert støtteberettiget lån, der er med i porteføljen, hvilket afspejler de gunstige finansierings- og risikodelingsbetingelser for renoveringslånet.
                  Hele den finansielle fordel ved det offentlige programbidrag til instrumentet overvæltes fuldt ud på de endelige modtagere i form af en rentenedsættelse. Den finansielle formidler overvåger og aflægger beretning vedrørende GGE for endelige modtagere som omhandlet i afsnittet om statsstøtte. Dette princip kommer til udtryk i finansieringsaftalen mellem forvaltningsmyndigheden eller holdingfonden og den finansielle formidler.

         (1)  Kommissionens forordning (EU) nr. 1407/2013 af 18. december 2013 om anvendelse af artikel 107 og 108 i traktaten om Den Europæiske Unions funktionsmåde på de minimis-støtte (EUT L 352 af 24.12.2013, s. 1).

         (2)  Følgende økonomiske sektorer betegnes samlet set som »sektorer med begrænsninger«:

                  a)

                  Ulovlige økonomiske aktiviteter: Enhver produktion, handel eller anden aktivitet, der er ulovlig ifølge lovgivningen eller forordninger i hjemlandet for den jurisdiktion, hvor produktionen, handelen eller aktiviteten finder sted.

                  b)

                  Tobak og destillerede alkoholholdige drikkevarer: Produktion af og handel med tobak og destillerede alkoholholdige drikkevarer og dermed beslægtede produkter.

                  c)

                  Produktion af og handel med våben og ammunition: Finansiering af produktion af og handel med våben og ammunition af enhver type. Denne begrænsning gælder ikke i det omfang, at disse aktiviteter er en del af eller et supplement til udtrykkelige EU-politikker.

                  d)

                  Kasinoer: Kasinoer og tilsvarende virksomheder.

                  e)

                  Begrænsninger vedrørende IT-sektoren: Forskning, udvikling eller tekniske applikationer vedrørende elektroniske dataprogrammer eller -løsninger, der i) specifikt er målrettet mod: a) at støtte enhver aktivitet, der indgår i sektorerne med begrænsninger, jf. litra d) ovenfor, b) hasardspil på internettet og onlinekasinoer eller c) pornografi, eller som ii) har til formål at muliggøre ulovligt at a) trænge ind i elektroniske datanetværk eller b) downloade elektroniske data.

                  f)

                  Begrænsninger vedrørende den biovidenskabelige sektor: Ved støtte til finansiering af forskning, udvikling eller tekniske applikationer angående: i) kloning af mennesker til forskning eller i terapeutisk øjemed eller ii) genetisk modificerede organismer (»GMO'er«).

         (3)  Som defineret i Kommissionens afgørelse 2012/21/EU af 20. december 2011 som »mindrebemidlede eller vanskeligt stillede samfundsgrupper, som af økonomiske grunde er ude af stand til at skaffe sig en bolig på markedsvilkår«.